Η ανερχόμενη ηθοποιός πρωταγωνιστεί στο ”This is not Romeo & Juliet”, μια από τις πολυαναμενόμενες αφίξεις της θεατρικής σεζόν. Μίλησε στην Ντενίσα-Λυδία Μπαϊρακτάρι για την Ιουλιέτα, το θέατρο, αλλά και την αγάπη της για την ιστορία.\nΗ Ιουλιέτα του Ουίλιαμ Σαίξπηρ είναι ένας από τους πιο εμβληματικούς γυναικείους ρόλους του παγκοσμίου θεάτρου. Νέα, με όρεξη για ζωή και αγάπη, αψηφά τις εντολές των δικών της και ερωτεύεται τον λάθος άνθρωπο. Η έφηβη ηρωίδα του Άγγλου συγγραφέα κάνει τα πάντα για τον έρωτα της φτάνοντας μέχρι και στον θάνατο. Η Ιουλιέτα του Αργύρη Πανταζάρα όμως, είναι διαφορετική. Στο ”This is not Romeo & Juliet”, οι δύο έφηβοι έρχονται οπλισμένοι και αποφασισμένοι να αλλάξουν τον κόσμο. Δεν το βάζουν κάτω μέχρι να το πετύχουν. Μοιάζουν με τους δύο πρωταγωνιστές του Σαίξπηρ, αλλά δεν είναι ακριβώς ίδιοι.\n«Δύο αιώνια έφηβοι υπό την επήρεια του έρωτα εισβάλλουν στο θέατρο. Ονειρεύονται, ερωτεύονται, δραπετεύουν από τη ζωή, και συνομιλούν με τον θάνατο. Έχουν για φυλαχτό το έργο «Ρωμαίος και Ιουλιέτα» και είναι «βαριά οπλισμένοι» με όλα τα καταδικασμένα ζευγάρια του Σαίξπηρ. Αρνούνται να ερωτευτούν, αρνούνται ενσαρκώσουν, αρνούνται να πεθάνουν μέχρι να πάρει τέλος η αδικία στο κόσμο. Δυο πρωταγωνιστές χωρίς τα δικά τους λόγια. Δυο πρωταγωνιστές χωρίς το δικό τους έργο. Μια τραγική κωμωδία που δεν είναι ο Ρωμαίος και η Ιουλιέτα».\nΗ παράσταση παρουσιάστηκε πρώτη φορά διαδικτυακά κατά την διάρκεια της καραντίνας και έκοψε πάνω από 10.000 εισιτήρια. Φέτος, ανεβαίνει στο θέατρο Πορεία. Τον ρόλο του Ρωμαίου ενσαρκώνει και πάλι ο Αργύρης Πανταζάρας, ενώ την ερωτευμένη έφηβη, φέτος υποδύεται η Σίσσυ Τουμάση. Η ταλαντούχα ηθοποιός μίλησε στην Popaganda για την Ιουλιέτα, το θέατρο, αλλά και την αγάπη της για την ιστορία.\nΣε άγχωσε καθόλου το γεγονός ότι θα έμπαινες σε μια παράσταση που είχε κάνει ήδη τόσο μεγάλη επιτυχία με άλλο καστ; Το αντίθετο έγινε. Με χαροποίησε που θα έμπαινα σε μια παράσταση που πάει καλά, θα με άγχωνε αν είχε κόψει 2 εισιτήρια και όχι 10.000. Μου άρεσε γιατί ο κόσμος έδειχνε ανυπομονησία και είχε κόψει εισιτήρια καιρό πριν. Ήταν μεγάλη χαρά για εμένα που θα ήμουν μέρος μιας δουλειάς, η οποία είχε ήδη αναγνωριστεί και άρεσε στο κοινό.\nΈχοντας ως δεδομένο ότι έχει αρχίσει ήδη να παίζεται η παράσταση, ποια είναι η ενέργεια που παίρνεις όταν ανεβαίνεις πάνω στη σκηνή; Μου ήταν αρκετά περίεργο, γιατί είχα να παίξω από πριν την καραντίνα. Νόμιζα πως θα είχα ξεχάσει ακόμα και να περπατάω πάνω στη σκηνή. Νιώθω όμως από τον κόσμο πως τους έλειψε το θέατρο. Διψούν γι΄αυτό. Εγώ πλέον σε κάθε παράσταση νιώθω μεγάλη χαρά και μπορεί να το εκτίμησα και παραπάνω το θέατρο, λόγω της παύσης αυτής.\nΤο έργο του Αργύρη Πανταζάρα είναι βασισμένο στο κλασικό αριστούργημα του Σαίξπηρ. Τί το διαφορετικό όμως βλέπουμε σε αυτή την παράσταση; Είναι ένα κράμα κειμένων, μια συρραφή και ο Αργύρης με την Έλη έχουν φτιάξει ένα νέο έργο. Σε σχέση με τον Σαίξπηρ, η κοινή γραμμή είναι ότι μιλάμε για δύο αγνά, αθώα πλάσματα που γνωρίζουν ότι πάνε προς το χείλος του γκρεμού και μια τραβά ο ένας, μια τραβά ο άλλος.\nΑυτού του είδους ο έρωτας είναι μόνο για τα θέατρα ή μοιάζει με αυτόν της πραγματικής ζωής; Σε οδηγεί στο χείλος του γκρεμού; Εξαρτάται τι εννοούμε. Νομίζω στην πραγματική ζωή ο έρωτας είναι πολύ χειρότερος. Λένε ότι οι μεγάλοι έρωτες είναι μεγάλοι, επειδή κάτι τους διακόπτει, όπως τον έρωτα του Ρωμαίου και της Ιουλιέτας, που τον διέκοψε ο θάνατος. Ο έρωτας είναι κάτι ζωντανό και ό, τι είναι ζωντανό σιγά-σιγά καταστρέφεται, φθείρεται.\nΠώς χτίζεις έναν ρόλο, είτε έχεις κοινά με την ηρωίδα σου, είτε είστε εκ διαμέτρου διαφορετικές; Ξεκινάω πάντα διαβάζοντας για να μπορέσω να προσεγγίσω τον ρόλο. Από κει και πέρα ό, τι χτίζω, το χτίζω με τα μάτια των άλλων ανθρώπων πάνω στη σκηνή και με τις πρόβες. Νομίζω πως βρίσκω τους ρόλους μέσα από τις σχέσεις μου με τους άλλους και όχι μέσα από την σχέση μου με τον εαυτό μου.\nΣτο ”This is not Romeo & Juliet” είστε πάνω στην σκηνή μόνο εσύ και ο Αργύρης Πανταζάρας. Πόσο διαφορετική είναι αυτή η συνθήκη, σε σχέση με το να είσαι μέρος ενός μεγαλύτερου συνόλου ηθοποιών; Πρώτη φορά βρίσκομαι σε ένα τόσο μικρό σχήμα, αλλά εμένα μου αρέσει πιο πολύ. Νιώθω μεγαλύτερη εμπιστοσύνη έτσι. Όταν είστε δύο, ο ένας κρατά τον άλλο, η σύνδεση είναι πολύ πιο εύκολη και δεν διακόπτεται. Είμαστε δύο και είμαστε απόλυτα μαζί. Το γεγονός ότι είμαστε πιο εκτεθειμένοι, εμένα με ιντριγκάρει.\nΈχεις δηλώσει στο παρελθόν πως έχεις «κουραστεί» να παίζεις την έφηβη και θέλεις πια να «ενηλικιωθείς» πάνω στην σκηνή. Τί σε έκανε να πεις «ναι» στον ρόλο αυτής της συγκεκριμένης έφηβης; Αρχικά, η προσέγγιση αυτή δεν είναι μιας έφηβης. Είναι κάτι αόριστο μέσα στον χωροχρόνο. Σαν πλάσματα αέρινα βλέπω εγώ τον Ρωμαίο και την Ιουλιέτα. Η παράσταση δεν είναι το κλασικό, ρεαλιστικό ανέβασμα των δύο εφήβων. Λέμε δύο έφηβοι, γιατί είναι πιο εύηχο, αλλά αποτελούν περισσότερο δύο σύμβολα. Όταν καλείσαι να παίξεις σύμβολα, δεν σε νοιάζει αν είναι 14 ή 80 χρονών.\nΣε επηρεάζει ο ρόλος σου και αφού κατέβεις από την σκηνή ή ξαναγίνεσαι εύκολα η Σίσσυ; Πάντα η Σίσσυ είμαι. Δεν νιώθω ότι φεύγω ποτέ από τον εαυτό μου. Δοκιμάζω πτυχές του εαυτού μου, δεν μεταλλάσσομαι, απλά μπαίνω σε νέες συνθήκες.\nΣτην τηλεόραση υποδύεσαι μια καταπιεσμένη κόρη και στον θέατρο μια νεαρή με καλάσνικοφ. Μπορείς να μεταφέρεσαι εύκολα από τον έναν ρόλο στον άλλο; Ναι, γιατί δεν μπαίνω σε κάτι μεταφυσικό και περίεργο. Είμαι πάντα εγώ. Μου αρέσει αυτό που μου συμβαίνει. Πλέον νιώθω μόνο ευγνωμοσύνη που μπορώ και δουλεύω τόσο πολύ, ειδικά αν αναλογιστώ την μεγάλη παύση που ζήσαμε. Είναι πολύ ωραίο, απλά ήρθε απότομα, γιατί δεν υπήρχε ένα μεταβατικό στάδιο από την αδράνεια, αλλά έτσι λειτουργεί η ζωή.\nΤον τελευταίο ενάμισι χρόνο, το ελληνικό θέατρο δεν έχει περάσει τις πιο «ηλιόλουστες» μέρες του. Εσύ ακούγοντας τα όσα συμβαίνουν από την τηλεόρασή σου, πώς το βίωνες; Σε επηρέασε; Όλους μας επηρέασε. Θεωρώ ότι όσα έγιναν είχαν να κάνουν με την στιγμή και όχι με τον χώρο του θεάτρου. Θα μπορούσε βέβαια, να έχει συμπαρασύρει και άλλους χώρους, αλλά δυστυχώς δεν έγινε κάτι τέτοιο. Δεν ξέρω τί θα γίνει στο μέλλον. Ο κόσμος είναι σε μια φάση αλλαγής. Πάντα για να βγει το φως, θα πρέπει πρώτα να έχει βγει πολύ μαυρίλα και βρώμα. Έτυχε να ξεκινήσει με εμάς αυτό, αλλά εγώ μόνο θετικά το βλέπω. Όσο σκληρό κι αν ήταν, έφερε μια καθαριότητα, αλλά να καθαρίσει κι άλλο, να μην σπρώχνουμε τα πράγματα κάτω από το χαλί.\nΤο κοινό το βλέπεις αλλαγμένο; Αρχικά δεν το βλέπω πολύ καλά, γιατί είναι όλοι με μάσκες. Νιώθω όμως, πως όσοι είναι εκεί, θέλουν πραγματικά να είναι εκεί. Ο θεατής τώρα δεν είναι ίδιος με δύο χρόνια πριν. Πλέον πάει στοχευμένα σε μια παράσταση και αυτό είναι συγκινητικό. Ξέρεις ότι αυτός ο άνθρωπος που είναι κάτω, έχει έρθει γιατί θέλει όντως να σε δει.\nΕίπες ότι είχες να παίξεις απ' όταν έκλεισαν τα θέατρα λόγω πανδημίας. Πώς ήταν αυτά τα σχεδόν δύο χρόνια που δεν είχες ανέβει στην σκηνή; Κρατήθηκες κάπως σε εγρήγορση ή απόλαυσες την αδράνεια; Δεν είμαι άνθρωπος που απολαμβάνει πολύ την αδράνεια, ειδικά όταν είμαι στην Αθήνα. Μου φαίνεται αφύσικο, νιώθω ότι πρέπει να δουλεύω, αλλιώς δεν υπάρχει λόγος να βρίσκομαι εδώ. Πέρασα διάφορες μεταστάσεις, αλλά αποφάσισα πως δεν θα καθίσω να σαπίσω και επειδή μου αρέσει πολύ να διαβάζω ιστορία, ξαφνικά αποφάσισα μια μέρα πως θα κάνω προετοιμασία για τις πανελλήνιες. Διάβασα, έδωσα και πέρασα φέτος στο Ιστορικό-Αρχαιολογικό. Καθόλη την διάρκεια της καραντίνας, εγώ ξυπνούσα με πρόγραμμα, έφτιαχνα καφέ και διάβαζα. Κάθισα ξανά σε θρανίο παρέα με εφήβους.\nΠώς ήταν όλο αυτό; Από την πρώτη στιγμή που αποφάσισες πως θα ξαναδώσεις Πανελλήνιες, μέχρι την στιγμή που ξαναμπήκες σε μια σχολική αίθουσα γεμάτη 18χρονους; Ήταν ένα μάθημα ζωής, γιατί μπήκα στην θέση του μαθητή. Θεωρώ ότι είναι πολύ χρήσιμο όταν πατάς τα 30 να μπορείς να μπαίνεις και πάλι στην θέση αυτή, να μην νιώθεις ότι τα ξέρεις όλα. Εγώ έτσι ένιωσα και κάθισα ισότιμα με τους αγχωμένους 17χρονους και είχα κι εγώ άγχος μαζί με κείνους. Έβαλα έναν στόχο και είπα θα τον κατακτήσω και εμένα αυτό με κράτησε. Νομίζω ότι αξιοποίησα τον χρόνο μου όσο καλύτερα μπορούσα. Ήταν κάτι που το ήθελα και αυτή η συγκυρία ήταν μια ιδανική ευκαιρία. Δεν θα ξανάχω ποτέ τόσο ελεύθερο χρόνο.\nΕίχαν μεγάλη διαφορά οι φετινές Πανελλήνιες από εκείνες που είχες δώσει όταν ήσουν 17; Ναι, γιατί τότε δεν με ένοιαζε. Τώρα ήταν συνειδητό και ήθελα αυτή την συγκεκριμένη σχολή.\nΤο θέατρο πώς είχε προκύψει τότε; Δεν ξέρω ακριβώς. Μου έρχονται ξαφνικά εμένα πράγματα. Όπως είπα ξαφνικά θα δώσω Πανελλήνιες, έτσι ξαφνικά είχα πει ότι θα γίνω και ηθοποιός. Δεν μεγάλωσα με το όνειρο της σκηνής, αλλά με πολύ αγάπη για το σινεμά. Με πήγαιναν βέβαια, οι δικοί μου πολύ συχνά στο θέατρο, αλλά δεν είχα στον νου μου ότι θα πάω προς τα κει. Το περιβάλλον μου με στήριξε και μου είπε να κάνω αυτό που αγαπάω, για να είμαι ευτυχισμένη.\nΌταν δεν είσαι ένας ρόλος, αλλά είσαι η Σίσσυ, ποια είναι αυτά τα μικρά ή τα μεγάλα που γεμίζουν τις μπαταρίες σου; Η φύση πολύ. Συνήθιζα να κάνω και χειμερινό κολύμπι, αλλά είναι πια λίγο δύσκολο. Μου αρέσει να περπατάω στην πόλη, να βλέπω τους φίλους μου, να πίνω ένα κρασί. Όπως όλοι οι Αθηναίοι νομίζω. Βασικά δεν ξέρω κι αν αδειάζουν ποτέ οι μπαταρίες μου.\n”This is not Romeo & Juliet”\nΑπό 6 έως 17 Οκτωβρίου Τετάρτη έως Κυριακή 21:00\nΑπό 24 Οκτωβρίου έως 23 Νοεμβρίου Δευτέρα, Τρίτη & Κυριακή στις 21:00


Reading: Οπούντιος Μαρτίνου- Βατανιακός: 0-0\nLamianow.gr > Ροή Ειδήσεων > ΤΟΠΙΚΑ ΑΘΛΗΤΙΚΑ > ΦΘΙΩΤΙΔΑ ΑΘΛΗΤΙΚΑ > Οπούντιος Μαρτίνου- Βατανιακός: 0-0\nUpdated 2015/03/09 at 7:13 ΠΜ\nσοπαλία παραχώρησε ο Οπούντιος στον Βατανιακό. Οι δύο ομάδες αναδείχθηκαν ισόπαλες 0-0, με τους υποβιβασμένους φιλοξενούμενους, να παλεύουν ως το τέλος για ένα θετικό αποτέλεσμα.\nΟ Βατανιακός λίγο έλειψα να κάνει το μπαμ καθώς στις καθυστερήσεις του αγώνα, έχασαν πέναλτι ε τον Πορτουρίδη.\nΤο Μαρτίνο μπορεί να εχει την καλύτερη επίθεση του πρωταθλήματος, αλλά στον αγώνα κόντρα στον Βατανιακό σίγησε. Είχε αρκετές καλές στιγμές, αλλά τελικά δεν μπόρεσε να σκοράρει.\nΟπούντιος Μαρτίνου (Μάκης Ζαχαρόπουλος): Τσίμας, Κουτσούμπας, Στυλιανός, Σπυριδάκης, Τσέλλος, Βέλλιος, Νικολόπουλος, Βλάχος (46’ Κλωτσοτήρας), Καπός (65’ Κόκα), Καντού, Πέππας (86’ Μαλέρδος)\nΒατανιακός (Τάσος Ιωαννίδης): Τζήμας, Σκμρτι, Παναγιωτίδης Γ., Παναγιωτίδης Σπ. (56’ Μποστάντζι), Καραγιάννης, Κατσιούλας (60’ Χαρτοματζίδης), Καρτσαμπάς, Τοπάλι (86’ Καρυοφύλλης), Χαλκιαδάκης, Πορτουρίδης, Μυλιόρδος\nΤρίκαλα-Δωτιέας Αγιάς 1-0 (42′ Σαχινίδης)\nΑναγέννηση Άρτας-Πύρασος 0-0\nΟπούντιος Μαρτίνου-Βατανιακός 0-0\nΕθνικός Φιλιππιάδας-Θεσπρωτός 0-1 (90+7′Σιάννης)\nΑχιλλέας Νεοκαισάρειας-Μακροχώρι 3-0 (29′ Ραπτόπουλος, 57′ Μακράκης, 60′ Παυλίδης)\nΡήγας Φεραίος-Κοζάνη 1-0 (78′ Βουραζέρης)\nΠυρσός Γρεβενών-Οικονόμος Τσαριτσάνης 0-3 α.α.\nΛευκάδια Νάουσας-ΑΕ Καραϊσκάκης 0-3 α.α.\nΑΕ ΚΑΡΑΪΣΚΑΚΗΣ 48\nΑΧΙΛ. ΝΕΟΚΑΙΣΑΡΕΙΑΣ 46\nΟΠΟΥΝΤ. ΜΑΡΤΙΝΟΥ 39\nΡΗΓΑΣ ΦΕΡΑΙΟΣ 37\nΑΝΑΓ. ΑΡΤΑΣ 35\nΕΘΝ. ΦΙΛΙΠΠΙΑΔΑΣ 29\nΟΙΚΟΝΟΜΟΣ ΤΣΑΡ. 29\nΔΩΤΙΕΑΣ ΑΓΙΑΣ 26\nΑΝΑΓ. ΑΡΤΑΣ – ΤΡΙΚΑΛΑ\nΠΥΡΑΣΟΣ – ΟΠΟΥΝΤΙΟΣ ΜΑΡΤΙΝΟΥ\nΒΑΤΑΝΙΑΚΟΣ – ΑΧΙΛ. ΝΕΟΚΑΙΣΑΡΕΙΑΣ\nΜΑΚΡΟΧΩΡΙ – ΡΗΓΑΣ ΦΕΡΑΙΟΣ\nΔΩΤΙΕΑΣ ΑΓΙΑΣ – ΠΥΡΣΟΣ ΓΡΕΒ. 3-0 α.α.\nΟΙΚΟΝΟΜΟΣ ΤΣΑΡ. – ΕΘΝ. ΦΙΛΙΠΠΙΑΔΑΣ\nΘΕΣΠΡΩΤΟΣ – ΛΕΥΚΑΔΙΑ 3-0 α.α.\nΚΟΖΑΝΗ – ΑΕ ΚΑΡΑΪΣΚΑΚΗΣ\nLamianow.gr 9 Μαρτίου 2015, 7:13\nPrevious Article ΑΕΚ – Ερμιονίδα 4-0: Έτοιμη για… Ολυμπιακό!\nNext Article Πλατανιάς – Λεβαδειακός: «Τελικός» στα Περιβόλια


09 Σεπτεμβρίου 2011, 18:06\nΑποφάσισα να τοποθετηθώ-και να σπάσω την σιωπή μου(καλά την λατρεύω αυτή τη φράση!) για το μείζον θέμα των βιβλίων. Τοποθετούμαι: ντροπή! Ντροπή και αίσχος! Η σοσιαλιστικότερη των μέχρι τώρα κυβερνήσεων αυτής της χώρας έκανε ένα τεράστιο βήμα για τον πλήρη εκσυγχρονισμό των σχολείων και εσείς, αχάριστοι άνθρωποι, πέσατε να τους φάτε! Ε και; Αχάριστοι μαθητές! Θέλετε και βιβλία! Να το ξέρετε, υπάρχουν παιδάκια στο Σουδάν που δεν έχουν νερό να πιουν! Υπάρχουν παιδάκια στην Λιβύη που έχουν ξεχυθεί στους δρόμους και ψάχνουν παντού να βρουν τον Καντάφι. Υπάρχουν παιδάκια στην Γερμανία που κάθε μέρα βλέπουν τους γονείς τους να ξεφυσούν μπαϊλντισμένοι επειδή πρέπει να πληρώσουν και άλλη βοηθητική εισφορά στην Ελλάδα. Αχάριστα!\nΗ αλήθεια είναι ότι τα βιβλία είναι υπερτιμημένα. Στην εποχή του iPad, iBook, iMac και iΧάσου, είναι τελείως passé και κιτς να κυκλοφορείς με ένα παραδοσιακό βιβλίο ανά χείρας. Σου χαλάει το image, πώς να το κάνουμε! Σου λέει ο φίλτατος καθηγητής «πήγαινε στην σελίδα που σταματήσαμε στο προηγούμενο μάθημα, εκεί που βάλαμε το bookmark» και εσύ ο απολίτιστος τεχνολογικά νεάντερταλ ανοίγεις το βιβλίο και βρίσκεις την σελίδα χρησιμοποιώντας (tech freaks καθίστε μην σωριαστείτε!) έναν κανονικό ΧΑΡΤΙΝΟ σελιδοδείκτη. Και μετά απορούμε γιατί θέλουν να μας βγάλουν απ’το ευρώ! Αν είχαμε λίγο φιλότιμο θα βγαίναμε από μόνοι μας!\nΟι πολέμιοι του GAP δεν έχουν καταλάβει την ευφυΐα αυτού του πολιτικού ιερού τέρατος. Ο GAP, στο θέμα των βιβλίων, δεν χρονοτριβεί ΑΛΛΑ ασκεί πολιτική! Θέτει σε λειτουργία, έστω και μια 5ετία μετά, την περιβόητη πράσινη ανάπτυξη! Να το ξέρετε Έλληνες μαθητές, για κάθε βιβλίο που δεν θα κρατάτε στα χέρια σας το ΠΑΣΟΚ θα φυτεύει ένα δέντρο, τιμής ένεκεν. Το ΠΑΣΟΚ, σε συνεργασία με το Υπουργείο Παιδείας, θα αναδασώσει τον Υμηττό, την Πεντέλη, τον λόφο του Στρέφη, το roof garden της Βουλής και θα ξαναγεμίσει με πάπιες τον Εθνικό Κήπο.\nΗ υπουργός Παιδείας Άννα Diamondπούλου παραχώρησε συνέντευξη τύπου και, θέλοντας να σωπάσει τις φωνές αντιλογίας, προχώρησε σε μία γενναία και άκρως συμβολική κίνηση: αντί να κρατάει σημειώσεις στην αγαπημένη της κροκό ατζέντα προτίμησε το tablet pc της μαζί με το αγαπημένο της αξεσουάρ, μία ασημί γραφίδα με επιχρυσωμένο το μονόγραμμά της. Χαρακτηριστική είναι η πρωτοβουλία του υπουργείου Παιδείας να στείλει τις επίσημες δηλώσεις της υπουργού στα ΜΜΕ με φλασάκια καθώς, όπως ακούστηκε από επίσημα χείλη, «χαρτιά δεν υπάρχουν».\nΤο Υπουργείο Παιδείας, θέλοντας να καθησυχάσει τους ανάστατους γονείς, επισήμανε τα ευεργετικά οφέλη της απουσίας των βιβλίων ενώ προχώρησε και στην παρουσίαση οπτικοακουστικού υλικού για να πείσει τα πλήθη. Το Υπουργείο Παιδείας, σε συμπαραγωγή με το Υπουργείο Πολιτισμού και τις «Νύχτες Πρεμιέρας», προέβαλε το συγκινητικό 3λεπτό ντοκιμαντέρ πολύ μικρού μήκους «Ο μικρός Βαγγέλης έχει τη μέση του». Πρόκειται για τον γολγοθά ενός μαθητή της τετάρτης δημοτικού που εξαιτίας του βάρους τον πολλών σχολικών βιβλίων κυκλοφορεί μονίμως βογκώντας και με έμπλαστρο. Οι φήμες ότι το όνομα του ήρωα της ταινίας επιλέχθηκε με σκοπό να χτυπήσει εμμέσως πλην σαφώς τον Υπουργό Οικονομικών για την μη έγκριση έξτρα κονδυλίων για την παιδεία κρίνονται ως τελείως ανυπόστατες και ποταπές.\nΈτσι λοιπόν, χωρίς το βάρος τον βιβλίων, ο Έλληνας μαθητής απαλλάχθηκε από τον φόβο οποιασδήποτε πάθησης της μέσης, του αυχένα, των χεριών και του αγκώνα. Ο Υπουργός Υγείας υπερήφανα δήλωσε ότι επόμενος στόχος της κυβέρνησης είναι η καταπολέμηση της παιδικής παχυσαρκίας. Αναμένεται να ψηφιστεί στην Βουλή το νομοσχέδιο για τα σχολικά κυλικεία που προβλέπει αύξηση του ΦΠΑ στο 25% για σάντουϊτς, τοστ, τυρόπιτες και λοιπές σφολιάτες καθώς και 30% σε κάθε λογής αναψυκτικά. Η σκέψη για ύπαρξη φορολογικού point system για τους μικρούς μαθητές δεν βρίσκει σύμφωνη την αντιπολίτευση καθώς και πολλούς βουλευτές από το λεγόμενο βαθύ ΠΑΣΟΚ που ψυχρά δηλώνουν «πολύ φάγανε!».\nΒέβαια, η καθυστέρηση διανομής των βιβλίων στα σχολεία έχει προκαλέσει τις αντιδράσεις της γνωστής αλυσίδας παιχνιδοκαταστημάτων Jumbo αφού ο τζίρος τους σε σχολικά είδη εμφανίζεται ιδιαίτερα πεσμένος. Μπαίνοντας σε ένα Jumbo η εικόνα μιλάει από μόνη της: τα ράφια είναι ακόμα γεμάτα, οι τσάντες έχουν παραμείνει απούλητες ενώ σπαραχτική είναι η κραυγή αγωνίας του γονιού προς το μικρό του παιδί «έχω τα Jumbo πλάι μου αλλά δεν έχουμε βιβλία…».\nΤο Υπουργείο Παιδείας και ο Δήμος Αθηναίων σε κοινή ανακοίνωσή τους καλούς τους γονείς των μαθητών να «μην προχωρήσουν σε παράνομη αγορά σχολικών βιβλίων, δίνοντας έτσι μια γροθιά στο φαινόμενο του παρεμπορίου που ανθεί στην χώρα και ιδιαίτερα στην πρωτεύουσα». Σοκ προκαλεί το εύρημα της αστυνομίας στο λιμάνι του Πειραιά. Αδίστακτοι λαθρέμποροι παρέλαβαν 3 κοντέινερ με σχολικά βιβλία μαϊμούδες! Οι λαθρέμποροι ήταν έτοιμοι να διοχετεύσουν στην ελληνική αγορά αμέτρητα βιβλία-τοξικές βόμβες καθώς το μελάνι και το χαρτί περιέχουν ένα κοκτέιλ χημικών ουσιών που προκαλούν κνησμό, μυκητιάσεις, προσωρινή τύφλωση και τον ιό Η1Ν1. Παραποιημένο φαίνεται να είναι και το περιεχόμενο των βιβλίων, παραφράζοντας την ιστορία της χώρας (ρίγη προκαλεί το απόσπασμα που είδε το φως της δημοσιότητας και χαρακτηρίζει τον Ελληνογερμανικό πόλεμο ως «μια μικρή παρεξήγηση βρε αδερφέ!»), ενώ οι χάρτες των βιβλίων της γεωγραφίας παρουσιάζουν τα Σκόπια με το όνομα «Άνω Μακεδονία-στο βάθος θάλασσα». Ο πρόεδρος του ΛΑΟΣ εξέδωσε σκληρή ανακοίνωση που κάνει λόγω για εθνικό σαμποτάζ και κατηγόρησε ανοιχτά το ΚΚΕ και τον Αλέξη Τσίπρα.\nΜε όραμα και τόλμη το ΠΑΣΟΚ και η κυβέρνηση οραματίστηκαν και υλοποίησαν το «σχολείο χωρίς βιβλία». Για το καλό των μαθητών. Για το καλό των δέντρων. Αχάριστοι μαθητές! Αχάριστοι!\n03 Ιουνίου 2011, 19:25\nΛατρεύω Ελλάδα(χωρίς άρθρο γιατί ανήκουμε και στη νέα γενιά, δηλαδή κατά βάση είμστε ανορθρόγραφα και δεν ομιλούμεν και σωστά την Ελληνικήν! Χα!)! Την λατρεύω αυτήν την χώρα! Την λατρεύω για πολλούς λόγους, για τον ήλιο της, τον ωραίο της τον καιρό, τον πολιτισμό της, το παρελθόν της αλλά κυρίως για το σασπένς που μας προσφέρει! Δηλαδή ξυπνάς το πρωί και απορείς "θα μου κόψουν κι άλλο μισθό σήμερα; Θα πάρω σύνταξη; Θα έχουν απεργία τα ΜΜΜ; Θα γίνουν πρόωρες εκλογές; Θα είναι κλειστός κανάς δρόμος ή θα καταφέρω να πάω στην δουλειά μου;". Τί να μας πουν και κάτι χώρες σε στυλ Νορβηγίας που οι πολίτες έχουν τον σεβασμό του κράτους, εδώ είναι τα ωραία!\nΟ κόσμος έχει βγει στις πλατείες και όχι άδικα. Πήγα κι εγώ στο Σύνταγμα, χαμός απ'το πλήθος των συγκεντρωμένων, καντίνες, πάγκοι και όλα τα σχετικά. Τέτοιο σκηνικό είχα ξαναδεί στη συναυλία των U2, χωρίς τα συνθήματα και τα βρισίδια. Πλάκα πλάκα μόνο ο Bono θα μας σώσει, θα κάνει έναν τηλεμαραθώνιο, θα βγάλει και κανά χιτάκι με τα έσοδα υπέρ των Ελλήνων και όλα καλά. Ας πάμε στα σοβαρά όμως...\nΩραίες οι πλατείες, ωραία τα συνθήματα, ωραία εκτόνωση. Αλλά μετά; Μετά; Επανάσταση για την επανάσταση ή για κάποιον σκοπό και για κάποιο σχέδιο; Μακάρι...και μακάρι όλο αυτό να μείνει ακομμάτιστο.\nΔεν πιστεύω να υπάρχει Έλληνας που να μην αναφωνεί "έτσι έτσι!" κάθε φορά που προπηλακίζονται πολιτικοί! Τρομακτικό αλλά αληθινό. Γιατί; Γιατί πολύ απλά η αποτυχία της παρούσας κυβέρνησης δεν οφείλεται αποκλειστικά στον οικονομικό τομέα. Αλλάζω παράγραφο και συνεχίζω.\nΟ Παπανδρέου κορόϊδεψε τον λαό. Του είπε "λεφτά υπάρχουν". Οι πολιτικοί κατά βάση κοροϊδεύουν τον λαό τους. Ο Παπανδρέου όμως έκανε και κάτι χειρότερο. Έδωσε ελπίδα στον λαό, στους σταθερούς ψηφοφόρους του, στους αναποφάσιστους. Έδωσε ελπίδα και μετά του την πήρε με τον πιο βίαιο και αισχρό τρόπο. Και το χειρότερο: δεν έκανε κάτι για να κατευνάσει την οργή του λαού (έλεος, νιώθω ότι μιλάω σαν τον Καρατζαφέρη και λαϊκίζω...). Έστω ότι είχε βάλει στη φυλακή 2-3 γνωστούς κλέφτες και μιζαποδόχους. Έστω ότι είχε προχωρήσει σε δήμευση περιουσιών ορισμένων. Έστω ότι είχε πει ονόματα για γνωστά σκάνδαλα. Θα πονούσαν τα οικονομικά ψαλιδίσματα αλλά τουλάχιστον θα μπορούσαμε να λέμε "ναι αλλά τιμωρήθηκαν!".\nΝιώθω ότι η Ελλάδα είναι το πειραματόζωο ολόκληρης της Ευρώπης. Η Αργεντινή πέρασε, ας δούμε τι θα γίνει και στην Ελλάδα, στην Ελλάδα του 2011 που έχει τα πιο δύσκολα σύνορα και μία Τουρκία που περιμένει. Εξάλλου, ό,τι γίνει στην Ελλάδα δεν θα είναι απομονωμένο, it's called the domino effect. Οπότε περιμένουμε...\nΘα πω κάτι για να ελαφρύνω τα παραπάνω. Πόσο παλαβός παίζει να είναι ο καιρός; Keep on breathing παίδες...και βλέπουμε...\n22 Ιανουαρίου 2011, 19:39\nΤο έχω φιλοσοφήσει αρκετά το θέμα και κατέληξα στο ότι το πρόβλημα της Ελλάδας είναι ότι δεν έχει προσανατολισμό. What does the poet want to say?(ελληνιστί: τι θέλει να πει ο ποιητής). Σαν χώρα, στόχο έχουμε. Ακριβή διαδρομή δεν έχουμε. Δηλαδή μπορεί ο προορισμός σου να είναι μια μικρή κουκίδα στον χάρτη(την οποία κουκίδα δεν την ξέρεις ούτε από σπόντα) και να έχεις τις εξής εναλλακτικές: 1)ακολουθείς το GPS που σου λέει να πάρεις ντουγρού την Κηφισίας και "σε 500 μέτρα στρίψτε δεξιά" 2)χωρίς GPS, κάνεις τον κύκλο της Αθήνας-φτάνεις και Πειραιά άμα έχεις βενζίνη-ε και μετά από αρκετούς κύκλους φτάνεις στον προορισμό σου.\nΤο θέμα μας, σαν χώρα, δεν είναι ότι δεν έχουμε GPS...απλά είναι ολίγον αφόρτιστο και θέλει και μια αναβάθμιση...εξάλλου, μπορούμε πάντα να ρωτήσουμε για οδηγίες τον κατασκευαστή...\n18 Νοεμβρίου 2010, 13:09\nΑν και τον τελευταίο καιρό έχω επιλέξει να απέχω από την ενασχόληση με τα πολιτικά συμβάντα του τόπου-προς όφελος της ψυχικής μου υγείας, βεβαίως βεβαίως!-λέω να κάνω μια εξαίρεση σήμερα και να σχολιάσω κάποια πράγματα...έτσι για να περάσει η ώρα!\nΛοιπόν, το δηλώνω και ας παρεξηγηθώ. Λατρεύω ΠΑΣΟΚ! Απλά λατρεύω! Είναι μεγάλο προσόν για μία κυβέρνηση να κρατά τον λαό με την ευγνωμοσύνη έκδηλα ζωγραφισμένη στο πρόσωπο, με το "ευχαριστώ" να κρέμεται στα χείλη έτοιμο να ειπωθεί. Ναι παιδιά δεν κάνω πλάκα! Η παρούσα κυβέρνηση έχει κάνει απίστευτη πατέντα σε αυτό το θέμα. Δηλαδή δεν σιχτιρίζεις που σε έχουν ταράξει στους φόρους επί των φόρων και στα κοψίματα μισθών, απλά λες "πάλι καλά που πληρωνόμαστε ακόμα και δεν δουλεύουμε για την ψυχή της μάνας μας".\nΕντύπωση μου έκανε χτες το ότι δεν έγιναν επεισόδια στην πορεία. Έγιναν μικρο επεισόδια από τους γνωστούς πλέον γνωστούς αγνώστους. Τι τίτλος κι αυτός! Να σε ρωτούν "τι κάνεις καμάρι μου στον ελεύθερό σου χρόνο;" και εσύ να απαντάς "γνωστός άγνωστος". Πριν δύο χρόνια, επί ΝΔ, η κάθε πορεία συνοδευόταν από "αυθόρμητες εκρήξεις οργής και αγανάκτησης του μέσου Έλληνα". Τώρα έχουμε επεισόδια ρουτίνας που δεν είναι καν άξια αναφοράς...\nΑ μην το ξεχάσω! Εννοείται ότι λατρεύω και Γιώργο Παπανδρέου! Πιο πολυταξιδευμένος πρωθυπουργός δεν έχει υπάρξει. Σίγουρα σκοπεύει να κάνει τον γύρω του κόσμου σε μία θητεία. Οκ, μεταξύ σοβαρού και αστείου, σε σχέση με τον προηγούμενο αυτός τουλάχιστον δείχνει να προσπαθεί. Επίσης, άλλο ένα σοβαρό σχόλιο: η διακαναλική συνέντευξη γιατί μου φάνηκε δείγμα ολίγον φασισμού; Μα όλα τα κανάλια να παίζουν τον πρωθυπουργό; Οκ, το καταλάβαμε, θέλεις να σε ψηφίσουμε, θέλεις να μας εκβιάσεις, θέλεις να γίνει το δικό σου! Το "Νησί" όμως βρε καταραμένε γιατί το έκοψες;\nΚλείνοντας το ομολογουμένως φανταστικό ποστ(πάνω απ'όλα μετριοφροσύνη!) θα σας πω κι ένα ανέκδοτο:\nΑπαγορεύτηκε το κάπνισμα σε κλειστούς δημόσιους χώρους!\n11 Νοεμβρίου 2010, 18:51\nΤς τς τς...αράχνες έπιασε το μπλογκ...ντροπή!\n29 Αυγούστου 2010, 23:34\n4 μερούλες μέχρι την συναυλία της χρονιάς(όλοι έτσι την χαρακτηρίζουν! Ποια είμαι εγώ να αμφιβάλω;). Θα γράψω σίγουρα review κάποια στιγμή στο μέλλον-ναι, είναι γεγονός, το μπλογκ είναι παρατημένο, έρημο και αραχνιασμένο...προσδοκώ σε δυναμική(λέμε τώρα!) επιστροφή...\n11 Ιουνίου 2010, 14:33\nΕίναι κάτι περίεργες και σπάνιες στιγμές που ανοίγεις τα μάτια σου και συνειδητοποιείς ότι κάτι έχεις ξεχάσει. Όπως πχ. πατάς τυχαία το b στον browser και εντελώς τυχαία βγαίνει η διεύθυνση του ξεχασμένου και σπανίως ανανεωμένου blog σου! Οκ, διακατέχομαι από αφηρημάδα αλλά όχι κι έτσι! Αράχνες έπιασε ο ιστότοπος...\nΤι να πρωτοπώ; Για την οικονομία; Για την επικαιρότητα; Για την ζέστη; Για την εξεταστική;\nΣυγγνώμη, διάβασα σωστά; Πρέπει να μπαίνουν φώτα στα κοπάδια προβάτων, γιδιών και λοιπών τετραπόδων που βελάζουν; Φως στο μπροστινό και στο τελευταίο ζωάκι, έτσι διάβασα. Τι να πρωτοσχολιάσω; Από πρακτικής απόψεως, πώς θα πειστεί το ολίγον ηλίθιο ζωντανό(ηλίθιο! μπεεε κάνουν, δεν αναλύουν την θεωρία της σχετικότητας)να ηγείται του κοπαδιού; Πώς το τελευταίο προβατάκι θα υποστεί τον εξευτελισμό της τελευταίας θέσης και δεν θα αποκτήσει φιλοδοξίες προσπεράσεως; Πώς; Από αισθητικής απόψεως, αυτό θέλω να το δω! Από λογικής απόψεως, ε στην Ελλάδα είμαστε. Τουλάχιστον να μην επεκταθεί αυτό το μέτρο και σε άλλο ζώα και κοπάδια γιατί μας βλέπω όλους με φαναράκια...\nΌσον αφορά την οικονομική κατάσταση της χώρας, ή που θα χρεοκοπούμε ή που θα ξεπερνάμε τους στόχους μας! Πάντως αν όντως πρόκειται να χρεοκοπήσουμε να παίξουμε την ημερομηνία στο στοίχημα, κάτι θα πιάσουμε. Τραγική η οικονομία, σε λίγο αν δεν έχουμε τελειώσει το τσιγάρο θα το σβήνουμε και θα το φυλάμε για αργότερα. Τέρμα, σε περίοδο ελληνικής οικονομικής κρίσης συμφέρει να είσαι ή πολιτικός(βουλευτής, πρώην βουλευτής, συγγενής βουλευτή/ υπουργού/ υφυπουργού) ή μαϊντανός στο νεανικό δελτίο ειδήσεων του Star. Η πρώτη ιδιότητα σου εξασφαλίζει ασυλία, μίζα, τηλεοπτική προβολή, μισθό χωρίς μείωση και φυσικά κύρος και σεβασμό(εδώ γελάμε-μουαχαχα!). Η δεύτερη ιδιότητα προϋποθέτει την ανυπαρξία νοημοσύνης, άρα ζεις μια χαρά στο ροζ συννεφάκι σου(sorry κιόλας αλλά μόνο εγώ πιστεύω ότι αν το συγκεκριμένο κανάλι έκλεινε τότε θα ανέβαινε λίγο το επίπεδο της κοινωνίας μας; Υπεργενίκευση το ξέρω...).\nΆκουσα στις ειδήσεις(ναι, τολμάω ακόμα και βλέπω ειδήσεις! Βίτσια είναι αυτά, δεν κόβονται εύκολα!) ότι θα ενταθούν οι έλεγχοι για εισιτήρια στα λεωφορεία, στο μετρό κτλ. Οκ, αρκεί τα λεωφορεία να είναι κλιματιζόμενα(sorry κιόλας αλλά δεν αντέχεται η ζέστη και το στρίμωγμα) και ο ΗΣΑΠ να είναι μονοκόμματος-να μην σε πετάνε από το ένα λεωφορείο στο άλλο(δεν τολμώ να μιλήσω για κλιματισμό, εκεί με το ζόρι αναπνέεις σε ώρες αιχμής!).\nΔυστυχώς δεν μπορώ να κατηγορήσω κάποιον για τον καύσωνα που έρχεται...και αυτό με λυπεί, τόσα χρόνια έχω μάθει να κατηγορώ, να ρίχνω ευθύνες σε άλλους, να μην φταίω ποτέ εγώ για την κατάντια μας...και κάπως έτσι, πιστεύω, φτάσαμε στο σήμερα, αγνοώντας την δική μας ευθύνη και βασιζόμενοι στους άλλους...\nΓια το μέλλον δεν ελπίζω και πολλά. Θα κάνω όμως μία πρόβλεψη: λογικό επακόλουθο είναι να επανέλθουν οι emo! Λογικό δεν είναι; Τόση μαυρίλα και απαισιοδοξία θα τους ταιριάζει γάντι! Α και κάτι άλλο! Μην γίνει καμιά στραβή και ακυρωθεί η συναυλία των U2! Δεν έτρεχα σαν ηλίθιο μέχρι το ΟΑΚΑ απ'την πρώτη μέρα προπώλησης!\nAnywya...ένα υπέροχο τραγούδι από ένα υπέροχο συγκρότημα(πόσο επίκαιρος και διαχρονικός είναι ο Freddie;) και τα ξαναλέμε...\nΥΓ: Για όσους με διαβάζουν από Πάτρα: Χαθήκαμεεε παιδιάααα! Χαιρετίσματα!\n07 Μαΐου 2010, 14:54\nΟ ουρανός καθάρισε. Επιτέλους. Τέρμα οι καπνοί, τέρμα οι φωτιές, τέρμα οι στάχτες. Ο ουρανός πάλι γαλάζιος, πάλι με σύννεφα.\nΤο πρώτο τσιγάρο της μέρας. Ο καπνός πάει κάτω, όπως και όλα τα άλλα. Τα "γιατί". Η οργή. Η απορία. Η θλίψη. Η αμφιβολία. Και το μέλλον. Πάει κάτω, θάβεται στα σκοτάδια. Όχι, σκέφτεσαι, αυτό δεν είναι απαισιόδοξο. Αυτό είναι ρεαλιστικό. Και δυστυχώς ο ρεαλισμός είναι ωμός.\nΗ τηλεόραση παίζει μονίμως στο σιωπηλό. Έτσι για παρέα. Έτσι για να ξεχνιέσαι. Να χαζεύεις τις εικόνες, να φωτίζει λίγο το δωμάτιο. Όμως σήμερα είναι κλειστή. Επίτηδες κλειστή. Γιατί μέχρι και η αηδία έχει τα όρια της.\nΤο μπαλκόνι είναι στενό, όπως και αυτή η πόλη. Στενεύει κάθε μέρα επικίνδυνα. Λες και μέρα με τη μέρα επιλέγει να εξαφανίζεται. Ναι, σκέφτεσαι, ίσως είναι το τέλμα. Ίσως και όχι. Αλλά, αν όχι τώρα τότε πότε; Τι άλλο έμεινε; Πόσο πιο χαμηλά;\nΚαινούργια αρχή; Δύσκολο. Πιθανότατα οι τελευταίοι σπασμοί πριν το ξεψύχισμα. Ό,τι και να'ναι μ'αυτό πρέπει να παλέψουμε. Αυτό είναι το "τώρα". Το μόνο που εύχεσαι, "καθώς θα πέφτουμε στον γκρεμό να πάρουμε μαζί μας και όσους μας έσπρωξαν".\nΤελειώνει το τσιγάρο, τελειώνει και ο καπνός. Ξυπνάει η πόλη. Και ανοίγεις τα μάτια στο πρώτο φως. Και συνεχίζεις να ελπίζεις...\n01 Μαΐου 2010, 21:05\nΣκέφτηκα να γράψω κάτι χιουμοριστικό, λόγω ΔΝΤ....δεν μου βγαίνει....\nΣκέφτηκα να γράψω κάτι καταθλιπτικό, λόγω ΔΝΤ...ούτε αυτό μου βγαίνει...\nΘα γράψω λοιπόν κάτι τελείως άκυρο...\nΨήνομαι για Iron Man...


Μαργαρίτης Σχοινάς: Πιθανό το εμπάργκο στο ρωσικό πετρέλαιο μετά τις γαλλικές εκλογές | Xalkidiki Politiki\nΜετά τις γαλλικές εκλογές αναμένονται ραγδαίες εξελίξεις ως προς τις πιέσεις κατά της Ρωσίας, τις αποφάσεις για την αντιμετώπιση της ενεργειακής κρίσης, το μεταναστευτικό και την άμυνα στην Ευρωπαϊκή Ένωση, είπε ο αντιπρόεδρος της Κομισιόν και Επίτροπος για την Προώθηση του Ευρωπαϊκού Τρόπου Ζωής μας, κ. Μαργαρίτης Σχοινάς, στις εργασίες του 7ου Οικονομικού Φόρουμ των Δελφών.\nΕξελίξεις θα υπάρξουν και στο μεταναστευτικό, όταν υπάρξει πιο ξεκάθαρη εικόνα για το που θα εγκατασταθούν οι μετανάστες, ώστε να υπάρξει ένα σχέδιο απορρόφησής τους από την αγορά εργασίας. Αυτό σημαίνει ότι θα πρέπει να δημιουργηθεί ένα ενιαίο σύστημα πιστοποίησης προσόντων και δημιουργία θέσεων εργασίας, λαμβάνοντας υπόψη τα δημογραφικά προβλήματα της Ε.Ε. αλλά και τις ελλείψεις εργατικού δυναμικού. Ωστόσο, η μεγαλύτερη και ταχύτερη πρόοδος προς την ενοποίηση, κατά τον κ. Σχοινά, αναμένεται να συμβεί στην άμυνα, με καταλύτη τον πόλεμο στην Ουκρανία. Ήδη έχει αποφασιστεί η δημιουργία Δύναμης Ταχύτατης Επέμβασης με 5.000 στρατιώτες. Στη συνέχεια αναμένεται η σύγκλιση στα εξοπλιστικά προγράμματα, με ευρωπαϊκούς πόρους και, μετά, ο Ευρωπαϊκός Στρατός. Ήδη, η Ελλάδα έχει προχωρήσει σε συμφωνίες για αγορά ευρωπαϊκού εξοπλισμού με ρήτρες αμοιβαίας συνδρομής, με τη Γαλλία. Πάντως, όλα αυτά, κατά τον κ. Σχοινά, αναμένεται να επιταχυνθούν μετά τις γαλλικές εκλογές, με το βλέμμα στραμμένο στον 2ο γύρο.


Η διεθνής συνωμοσία με τα λόγια του ίδιου του Abdullah Ocalan | Enallaktikos.gr\nΣτις 9 Οκτωβρίου του 1998, ο Κούρδος ηγέτης, Abdullah Ocalan, αναγκάστηκε να εγκαταλείψει τη Συρία, ως αποτέλεσμα μιας διεθνούς συνωμοσίας στην οποία συμμετείχαν διάφορα κράτη.\nΧρόνια μετά την αναγκαστική αποχώρησή του από τη Συρία και αφού απήχθη (τον Φεβρουάριο του 1999) στην Κένυα και μεταφέρθηκε στην Τουρκία, ο Ocalan έγραψε εκτενώς για τη διεθνή συνωμοσία στο "Μανιφέστο για έναν Δημοκρατικό Πολιτισμό".\nΝα τι έχει ο ίδιος να πει για τη διεθνή συνωμοσία και τις συνέπειές της:\n«Είναι σημαντικό να συζητήσουμε το πώς και το γιατί έφυγα από τη Συρία, δεδομένου ότι αυτό ήταν η αρχή μιας αλυσίδας γεγονότων που τελικά οδήγησε στην απαγωγή μου. Η αποχώρησή μου από τη Συρία προκλήθηκε από την αντίφαση που προέκυψε από την αξία που έδωσα στη φιλία και την πολιτική των Κούρδων στο Ισραήλ.\nΜετά την ίδρυσή του, λίγο μετά το Β' Παγκόσμιο Πόλεμο, το Ισραήλ προσπάθησε να στηρίξει το κουρδικό ζήτημα, αλλά ήταν τόσο ευαίσθητο που δεν είχε καμία ανοχή για την εναλλακτική λύση στο κουρδικό ζήτημα που πρότεινε το κίνημά μας και η οποία απέκτησε μεγαλύτερη επιρροή. Η προτεινόμενη εναλλακτική λύση δεν εξυπηρετούσε το συμφέρον του Ισραήλ.\nΔεν πρέπει, ωστόσο, να αρνηθώ τις προσπάθειές τους. Η MOSSAD με προσκάλεσε έμμεσα να συνεργαστώ μαζί τους, στην κατεύθυνση της δικής τους λύσης. Αλλά δεν ήμουν ανοικτός σε αυτή, ούτε την επιθυμούσα -ούτε πολιτικά ούτε ηθικά.\nΑπό την άλλη πλευρά, η συριακή-αραβική κυβέρνηση ποτέ δεν ήθελε να ξεπεράσει την τακτική συμμαχία της με την ηγεσία του ΡΚΚ. Μια συμμαχία με το PKK αποτελούσε μέρος της απάντησης της Συρίας στις απειλές που δεχόταν από την Τουρκία από το 1958 και τις ακραίες φιλοϊσραηλινές τάσεις της τελευταίας.\nΤο PKK δεν διατύπωσε αντιρρήσεις σε μια τέτοια τακτική σχέση (κανείς δεν ήθελε να δει ότι αυτή η σχέση θα μπορούσε να οδηγήσει σε μια εναλλακτική κουρδική πολιτική· επομένως, οι προσπάθειες των τουρκικών διοικήσεων ήταν αναποτελεσματικές.) Αλλά, βλέποντας ότι ο Χάφεζ αλ Ασαντ κατέκτησε τη συριακή ηγεσία εξαιτίας του αγώνα εξουσίας μεταξύ των ΗΠΑ και της ΕΣΣΔ, η Συρία δεν ήταν σε θέση να διατηρήσει καμία από τις τακτικές της συμμαχίες μετά τη διάλυση της Σοβιετικής Ένωσης.\nΑκόμη και αυτή η σύντομη υπενθύμιση δείχνει ότι, παρόλο που η πολιτική πίεση των ΗΠΑ και η στρατιωτική πίεση της Τουρκίας αναμφισβήτητα έπαιξαν ρόλο, η δύναμη που οδήγησε στην απομάκρυνσή μου από τη Συρία ήταν το Ισραήλ. Δεν πρέπει να λησμονούμε ότι το Ισραήλ και η Τουρκία είχαν ήδη κρυφές συμφωνίες στη δεκαετία του 1950 και, με τη δεύτερη αντιτρομοκρατική συμφωνία του 1996, η συμμαχία κατά του ΡΚΚ μεταξύ των ΗΠΑ, του Ισραήλ και της Τουρκικής Δημοκρατίας ολοκληρώθηκε.\nΈνας άλλος κρίσιμος παράγοντας ήταν ο συνασπισμός κατά του ΡΚΚ, τον οποίο είχε συνάψει η Τουρκική Δημοκρατία με την Πατριωτική Ένωση του Κουρδιστάν (PUK) και το Κουρδικό Δημοκρατικό Κόμμα (KDP), που και οι δύο είχαν ήδη σχέσεις με τις ΗΠΑ και το Ισραήλ. Με άλλα λόγια, με την Κουρδική Ομοσπονδιακή Συνέλευση και τη διοίκησή της που ιδρύθηκε το 1992.\nΟ συνδυασμός όλων αυτών των δυσμενών παραγόντων με οδήγησε να φύγω από τη Συρία το 1998. Εξάλλου, ήξερα ότι ήρθε η ώρα να φύγω. Ήμουν ήδη στη Συρία πάρα πολύ καιρό, παρασυρμένος από τις πολιτικές εξελίξεις γύρω από το Κουρδιστάν και τη φιλία που ήλπιζα ότι θα είχε ως αποτέλεσμα τη στρατηγική συνεργασία.\nΠρέπει να παραδεχτώ ότι υψηλόβαθμοι αξιωματούχοι της συριακής κυβέρνησης με είχαν προειδοποιήσει για τα μειονεκτήματά της. Ωστόσο, δεν ήθελα να εγκαταλείψω την πίστη μου στη δύναμη της φιλίας και της συνεργασίας μεταξύ των λαών. Για τον ίδιο λόγο έφυγα από τη Συρία για την Ελλάδα. Ήθελα να αναπτύξω δεσμούς φιλίας με τον ελληνικό λαό, να μάθω από τον κλασσικό του πολιτισμό και την τραγική του ιστορία.\nΗ μόνη μου εναλλακτική λύση ήταν να πάω στα βουνά του Κουρδιστάν. Δύο παράγοντες με έκαναν να αποφασίσω να μην το κάνω αυτό. Πρώτον, η παρουσία μου θα προσέλκυε μεγάλη στρατιωτική δύναμη. Αυτό θα δημιουργούσε σοβαρό πρόβλημα στους πολίτες της περιοχής και τους συντρόφους μου. Θα μπορούσε επίσης να οδηγήσει στο να γίνει ο ένοπλος αγώνας το αποκλειστικό μέσο για την εξεύρεση λύσης για το κουρδικό ζήτημα. Δεύτερον, ήταν επιτακτική ανάγκη να εκπαιδεύσουμε τους νέους που προσχωρούσαν στην οργάνωσή μας.\nΕν ολίγοις, οι επίσημοι και ανεπίσημοι ισχυρισμοί στην Τουρκία ότι "τον έχουμε εγκλωβίσει" δεν αντανακλούν πλήρως την πραγματικότητα. Παρά ταύτα, η Τουρκία εξακολουθεί να προσπαθεί να παγιδεύσει το Ιράν και το Ιράκ με τον ίδιο τρόπο που έκανε στη Συρία. Δεν μπορεί επίσης να προβλεφθεί το αποτέλεσμα της συμμαχίας της Τουρκίας με τη Συρία και το Ιράν. Αν ο ανταγωνισμός μεταξύ ΗΠΑ, της ΕΕ, Ισραήλ, Ιράν, Ρωσίας και Κίνας ενταθεί, θα είναι η Τουρκική Δημοκρατία έτοιμη για τις συνέπειες;\nΗ τρίμηνη περιπέτειά μου μεταξύ Αθήνας, Μόσχας και Ρώμης, ωστόσο, είχε ένα νόημα. Με έκανε να καταλάβω την ουσία της καπιταλιστικής νεωτερικής πραγματικότητας - τη βάση πάνω στην οποία είναι χτισμένη αυτή η άμυνα - παρά τις πολλές μάσκες και μεταμφιέσεις της. Χωρίς αυτή τη διαπίστωση, θα ήμουν είτε ο κλασσικός εθνιστής που στοχεύει στη δημιουργία ενός έθνους-κράτους, είτε θα είχα καταλήξει σε ένα συμβατικό αριστερό κίνημα. Ουσιαστικά, η αλλαγή της σκέψης και της πολιτικής μου μπορεί να αποδοθεί σε αυτή την περιπέτεια.\nΠλέον μπορώ και το βλέπω καθαρά: η πραγματική δύναμη της καπιταλιστικής νεωτερικότητας δεν είναι τα χρήματά της ή τα όπλα της. Η πραγματική της δύναμη έγκειται στην ικανότητά της να καταπνίγει όλες τις ουτοπίες - συμπεριλαμβανομένης της σοσιαλιστικής ουτοπίας που είναι η τελευταία και η πιο δυνατή από όλες - με τον φιλελευθερισμό της.\nΑν αυτή η δύναμη του φιλελευθερισμού δεν αναλυθεί διεξοδικά, καμία ιδεολογία δεν θα ξεφύγει από το επίπεδο του ταπεινού υπηρέτη του καπιταλισμού. Δεν υπάρχει κανένας που ανέλυσε τον καπιταλισμό τόσο ολοκληρωτικά όσο έκανε ο Μαρξ ή που επικεντρώθηκε στις έννοιες του κράτους και της επανάστασης, όσο και ο Λένιν. Ωστόσο, σήμερα έχει καταστεί πολύ σαφέστερο ότι, παρότι ισχυρίζεται ότι είναι το αντίθετό του, η συμβολή της μαρξιστικής-λενινιστικής παράδοσης στον καπιταλισμό, τόσο σε υλικό πρακτικό επίπεδο όσο και σε ιδεολογικό νοηματικό, ήταν σημαντική».\nAbdullah Ocalan, Αμπντουλάχ Οτσαλάν, διεθνής συνωμοσία


Πλεύρης για αναστολές σύμβασης υγειονομικών: Ο νόμος εφαρμόζεται και θα εφαρμοστεί\nΑρχική σελίδαΠολιτικάΠλεύρης για αναστολές σύμβασης υγειονομικών: Ο νόμος εφαρμόζεται και θα εφαρμοστεί\nΣήκωσαν τα μανίκια από νωρίς το πρωί στο υπουργείο Υγείας.\n«Είναι η πρώτη ημέρα, ήρθαμε από το πρωί, εργαζόμαστε και ενημερωνόμαστε», ανέφερε στις πρώτες δηλώσεις του ο νέος υπουργός Θάνος Πλεύρης..\n«Από εκεί και πέρα παρακολουθούμε όλη την κατάσταση και τη διαχειριζόμαστε. Καταλαβαίνετε ότι κατά βάση και εμείς αυτή τη στιγμή ενημερωνόμαστε. Θα διαχειριστούμε όλα τα θέματα και δεν θα υπάρξει κανένα πρόβλημα λειτουργίας», σημείωσε.\nΑναφορικά με τις αναστολές συμβάσεων στους υγειονομικούς που δεν έχουν εμβολιαστεί, ο υπουργός Υγείας τόνισε:\n«Ο νόμος εφαρμόζεται και θα εφαρμοστεί. Όταν ενημερωθούμε θα είμαστε έτοιμοι να πούμε παραπάνω πράγματα».\nΣτις πρώτες της δηλώσεις μετά την ανάληψη των καθηκόντων της η αναπληρώτρια υπουργός Υγείας Μίνα Γκάγκα μίλησε στην κάμερα της ΕΡΤ.\nΕρωτηθείσα για την αναστολή των ανεμβολίαστων υγειονομικών απάντησε ότι «θα δούμε τα στοιχεία σήμερα και θα μιλήσουμε αργότερα», ενώ σημείωσε: «Ελπίζω ότι θα εμβολιαστούν όλοι οι συνάδελφοι και θα είμαστε καλά».\nΣχετικά με την εικόνα της πανδημίας η αναπληρώτρια υπουργός είπε:\n«Η δυσκολία έχει αρχίσει ήδη, υπάρχουν πολλά περιστατικά. Πρέπει να το σκεφτούμε όλοι, να κρατήσουμε τα μέτρα όλοι και να προσπαθήσουμε να εμβολιαστούμε».\nΑκόμη, ανακοίνωσε πως θα γίνει μια καμπάνια για τα παιδιά το αμέσως επόμενο διάστημα.\nΗ κυρία Γκάγκα έφτασε στο γραφείο της λίγο μετά τις 7:30 ενώ ο νέος υπουργός Υγείας Θάνος Πλεύρης στις 6:28.


ΟΠΑΠ: Συνεχίζει το έργο του για τα παιδιά\nΗ πλήρως ανακαινισμένη Β’ Παιδιατρική Νοσηλευτική Μονάδα του 1ου ορόφου (πτέρυγας Α’) του νοσοκομείου, συνολικού εμβαδού 550 τ.μ. και δυναμικότητας 20 κλινών, τέθηκε πριν από λίγες ημέρες σε λειτουργία για να εξυπηρετήσει τις ανάγκες των μικρών ασθενών. Σημαντική καινοτομία στο πλαίσιο των νέων εργασιών που πραγματοποιήθηκαν, αποτελεί ο εκσυγχρονισμός της μονάδας λοιμωδών νοσημάτων, χωρητικότητας τεσσάρων θαλάμων. Κατά την παράδοση του έργου βρέθηκαν στο νοσοκομείο «Παναγιώτη και Αγλαΐας Κυριακού» ο Διευθύνων Σύμβουλος του ΟΠΑΠ, Ντάμιαν Κόουπ, και ο Chief Customer Officer της εταιρείας, Πετρ Ματεγιόφκσι.\nΤα έργα στη Β’ Παιδιατρική Νοσηλευτική Μονάδα του νοσοκομείου «Παναγιώτη και Αγλαΐας Κυριακού» περιλαμβάνουν τον πλήρη εκσυγχρονισμό ηλεκτρομηχανολογικών εγκαταστάσεων και τον εφοδιασμό με τον απαραίτητο γραφειακό και ξενοδοχειακό εξοπλισμό. Αναφορικά με τη μονάδα λοιμωδών νοσημάτων, οι τέσσερις κλίνες είναι αρνητικής πίεσης, βάσει διεθνών προτύπων και με αυτοματοποιημένα συστήματα, εμποδίζοντας τη μεταδοτικότητα σοβαρών λοιμωδών νοσημάτων που μεταδίδονται αερογενώς. Πραγματοποιήθηκαν, επίσης, εκτενείς χρωματικές και διακοσμητικές παρεμβάσεις, οι οποίες δημιουργούν πλέον ένα ευχάριστο περιβάλλον νοσηλείας για τους μικρούς ασθενείς στο οποίο επικρατούν τα χρώματα και η φαντασία. Ο ΟΠΑΠ, στο πλαίσιο του προγράμματος Εταιρικής Υπευθυνότητάς του, έχει ανακαινίσει έως σήμερα το 48% και των δύο παιδιατρικών νοσοκομείων «Η Αγία Σοφία» και «Παναγιώτη και Αγλαΐας Κυριακού». Συνολικά έχουν παραδοθεί 20 έργα ανακαίνισης, μεταξύ των οποίων 14 νοσηλευτικές μονάδες, συνολικής έκτασης 8.030 τ.μ. και δυναμικής 300 κλινών.


Πουλίδο: «Έτοιμος να επιστρέψω στην εθνική» | Superleague & Ολυμπιακός | gazzetta.gr\nΤρίτη, 26 Απριλίου 2016 - 11:16\nΠουλίδο: «Έτοιμος να επιστρέψω στην εθνική»\nΟ Άλαν Πουλίδο εμφανίστηκε αισιόδοξος ότι το θέμα που είχε με την Τίγκρες δεν θα τον εμποδίσει να επιστρέψει στην εθνική Μεξικού, ενώ αναφέρθηκε και στην παρουσία του στον Ολυμπιακό.\n«Ελπίζω ότι το πρόβλημα που είχε δημιουργηθεί με την Τίγκρες δεν θα φρενάρει την κλήση μου στην εθνική, διότι νιώθω ότι αξίζω να αποδείξω σε τι επίπεδο βρίσκομαι. Η αλήθεια είναι ότι μου προκαλεί ενθουσιασμό η ιδέα ότι μπορεί να φορέσω ξανά τη φανέλα της εθνικής του Μεξικό», ανέφερε αρχικά στην «As» ο Πουλίδο για να προσθέσει στη συνέχεια:\n«Είμαι χαρούμενος, έχω πετύχει σημαντικά πράγματα εδώ στην Ευρώπη. Δεν αγωνίστηκα στο Champions League ήμουν στον πάγκο, αλλά έπαιξα στο Europa League και πρόσφατα κατακτήσαμε το πρωτάθλημα. Νιώθω ότι είμαι σε καλό ρυθμό και σε υψηλό επίπεδο».\nΣε ερώτηση για το αν είναι έτοιμος να επιστρέψει στην εθνική τόνισε: «Φυσικά και νιώθω πιο έτοιμος από ποτέ για να επιστρέψω στην εθνική. Πιστεύω ότι βρίσκομαι σε υψηλό επίπεδο και πως πέτυχα σημαντικά γκολ στην Ελλάδα. Εύχομαι να κληθώ και ότι δεν θα υπάρξει κάποια παρέμβαση από την Ομοσπονδία ποδοσφαίρου του Μεξικό. Είμαι έτοιμος να αποδείξω σε τι επίπεδο βρίσκομαι».


ΑΛΗΘΕΙΑ: Μαΐου 2011\nΗ ποιότητα της ….Επιτροπής Ποιότητας Ζωής\nανοικτός πίνακας ,υπό τάση ,στη πλατεία Ελευθερίας\nΗ επιτροπή ποιότητας ζωής σύμφωνα με το Άρθρο 73 του νόμου 3852/2010, είναι “αποφασιστικό και εισηγητικό όργανο άσκησης των σχετικών με την ποιότητα ζωής, τη χωροταξία, την πολεοδομία και την προστασία του περιβάλλοντος αρμοδιοτήτων του δήμου. Κατά την άσκηση των σχετικών αρμοδιοτήτων της λαμβάνει ειδική μέριμνα για το σχεδιασμό δράσεων που αποβλέπουν στην αναβάθμιση της ποιότητας ζωής …”\nΑυτά όμως που ορίζει ο νόμος παραμένουν γράμμα «κενό» αφού μέχρι τώρα η επιτροπή ποιότητας ζωής δεν έχει επεξεργαστεί καμιά πρόταση προς το δημοτικό συμβούλιο, πέραν κάποιων αποφάσεων που έλαβε για τη χορήγηση προεγκρίσεων ίδρυσης καταστημάτων και επιχειρήσεων……\nΔιοριστέοι..αδιόριστοι (ανοικτή επιστολή προς τον κ. Ραγκούση)\n'Εγερση λαού ,το «κίνημα στις πλατείες»\n«ΟΔΥΣΣΕΑΣ ΕΛΥΤΗΣ - ποίηση, εικόνα, μουσική»\nΟ Σύλλογος Φίλων Τελλογλείου Ιδρύματος Τεχνών Α.Π.Θ., στο πλαίσιο της σειράς εκδηλώσεων αφιερωμένων σε προσωπικότητες της Τέχνης και των Γραμμάτων, διοργανώνει μια βραδιά αφιερωμένη στον Οδυσσέα Ελύτη, με τίτλο: «ΟΔΥΣΣΕΑΣ ΕΛΥΤΗΣ - ποίηση, εικόνα, μουσική», την Τετάρτη 1 Ιουνίου, ώρα 19.30\nΤης πατρίδας μου πάλι ομοιώθηκα. Ντοκιμαντέρ του Γιώργου Σγουράκη (ΕΡΤ-Ψηφιακό αρχείο)\nΚορίτσια ωραία: Η γυναικεία μορφή στην ποίηση του Ελύτη.Αικατερίνη Δούκα-Καμπίτογλου, Ομότιμη καθηγήτρια Α.Π.Θ.\nΕικαστικός Ελύτης: ο συναγερμός των φυσικών στοιχείων στην τέχνη της ελαφράς ύλης.Ευθυμία Γεωργιάδου-Κούντουρα, Ιστορικός της τέχνης\nΤραγούδια από το Άξιον Εστί .Στίχοι: Οδυσσέα Ελύτη. Μουσική: Μίκη Θεοδωράκη.Ερμηνεία: Γεωργία Συλλαίου. Πιάνο: Στέργιος Βαλιούλης\nAμφιθέατρο Τελλογλείου Ιδρύματος, Αγίου Δημητρίου 159Α\nΤα καταπατημένα ….\nΤα καταπατημένα της Εγνατίας\nΠριν πολλά χρόνια (από το 1973-74) για την κατασκευή της Εγνατίας Οδού είχαν απαλλοτριωθεί για ενδεχόμενη επέκταση-διαπλάτυνση της οδού αρκετά στρέμματα γης, που εκτείνονται στην αριστερή πλευρά της Εγνατίας, πηγαίνοντας από Βέροια προς Θεσσαλονίκη, και στο ύψος από την Κουλούρα (λίγο πριν) έως και την περιοχή της Αλεξάνδρειας (λίγο πριν την Πρασινάδα). Μεγάλο μέρος των εκτάσεων αυτών έχει καταπατηθεί, κυρίως από αγρότες, γεγονός που γνωρίζει η Κτηματική Υπηρεσία της Βέροιας. Έχουν ήδη αποσταλεί ειδοποιήσεις απομάκρυνσης στους καταπατητές και, αν δεν συμμορφωθούν στο χρόνο που προβλέπει ο νόμος, η Κτηματική Υπηρεσία θα προχωρήσει, σύμφωνα με το ρεπορτάζ της Μ, σε πρωτόκολλα διοικητικής αποβολής, ώστε να απελευθερωθούν οι εκτάσεις.\nΤα καταπατημένα του Αλιάκμονα .\nΕνώ οι καταπατημένες εκτάσεις της Εγνατίας είναι περίπου 500 μόνο στρέμματα,οι παρόχθιες περιοχές του ποταμού, είναι χιλιάδες στρέμματα γης, που από πολύ καιρό, αποτελούν τον εύκολο στόχο καταπατητών.\nΦαίνεται ότι ο προπονητής που χαρακτήρισε την χώρα μας σαν «οίκο ανοχής» ,κάτι είχε υπόψη του και για τις ….παρόχθιες.\nΚι αν δεν πάρουμε τη δόση;\n-- Κι αν δεν πάρουμε τη δόση τι θα κάνουμε;\n<<-- Ας κάνουμε μια πρόβλεψη, έτσι αυθαίρετα....\nΑν φτάσουμε στο σημείο να υπάρχει απρογραμμάτιστη χρεοκοπία και άναρχη πτώχευση της Ελλάδας, τότε σημαίνει ότι τα πράγματα είναι άσχημα όχι μόνο στην Ελλάδα, αλλά σε ολόκληρη την Ευρωζώνη. Καλώς εχόντων των πραγμάτων, για την αστική τάξη της χώρας μας, θα υπάρξει μια προγραμματισμένη υποτίμηση του κεφαλαίου. Ενα τμήμα του κεφαλαίου θα υποτιμηθεί, θα καταστραφεί, προς όφελος όλου του υπολοίπου. Προσωπικά, θα μου κάνει μεγάλη έκπληξη αν αφεθούν τα πράγματα να εξελιχθούν άναρχα. Μέχρι τώρα τέτοιο στοιχείο δεν έχουμε.>>\n(Από την συνέντευξη της Αλέκας Παπαρήγα ,στο κεντρικό δελτίο ειδήσεων του «Μέγκα», την περασμένη Παρασκευή.)\n"αποφράς ημέρα" ή διαχρονική απώλεια κάθε ίχνους ριζών;\n558 χρόνια από τη άλωση της «πόλης», μόλις ένα χρόνο και κάτι από την ανάρτηση «εάλω η χώρα», σε μια προσπάθεια να διερευνηθεί η προέλευση της έκφρασης "αποφράς ημέρα", παρατίθεται η εξήγηση της ελληνικής Βικιπαίδειας.\n«Η αποφράς ημέρα προέρχεται από τον χαρακτηρισμό dies nefasti στο λατινικό ημερολόγιο, μέρες αργίας για θρησκευτικούς λόγους κατά τις οποίες δεν μπορούσε να συνεδριάσει το δικαστήριο. Αντίστοιχα, οι dies fasti ήταν οι ημέρες κατά τις οποίες το δικαστήριο μπορούσε να συνεδριάσει χωρίς να προσβάλει τους θεούς. Στην ελληνική ο λατινικός αυτός όρος έλαβε τη μορφή "αποφράς", (της αποφράδος) εκ του ρήματος φράζω (αποφράγνυμι=αποχωρίζω, αποκλείω) προκειμένου να αποδοθεί ξεχωριστή έννοια αποκλείουσα την συνέχεια ή σύνδεση της συγκεκριμένης ημέρας με τις άλλες ημέρες του έτους και να γίνει ταυτόσημη με την δυσοίωνη.»\nΌμως αν δεν απατώμαι, νομίζω ότι η έκφραση σήμαινε την ημέρα για την οποία έπρεπε να αποφεύγει να μιλάει κανείς (από το ρήμα φημί = ομιλώ, με παράγωγο τη φήμη-που κυκλοφορεί από στόμα σε στόμα-).\nΜήπως εν τέλει, στη ίδια πυρά που καταδικάσαμε το Τζάρτζανο, κάψαμε αργά αλλά σταθερά και τις ίδιες μας τις ρίζες ;\nστις 9:56 μ.μ. 1 σχόλιο:\nΗ γαλλίδα σκηνοθέτρια και ψυχή του Θεάτρου του Ηλιου Αριάν Μνουσκίν επιστρέφει στην Αθήνα με τη νέα της παράσταση «Οι ναυαγοί της τρελής ελπίδας» .\nΜεταφέρουμε μέρος της συνέντευξης της..\n«Η βαρβαρότητα εκφράζεται με πάρα πολλούς τρόπους. Κυρίως όμως θα έλεγα ότι βαρβαρότητα σήμερα σημαίνει να χάνεις τη συνείδησή σου. Να μην καταλαβαίνεις τον πόνο, την κατάσταση, την ύπαρξη του άλλου. Δεν υπάρχει σήμερα μία βαρβαρότητα, αλλά πολλές».\n«Ναι, βέβαια. Πιστεύω ότι η ουτοπία είναι πραγματοποιήσιμη. Μια μέρα θα πραγματοποιηθεί. Ουτοπία δεν είναι το αδύνατον. Είναι αυτό που ευχόμαστε να πραγματοποιηθεί».\nΧαλάζι σε μέγεθος φουντουκιού έπληξε και την πόλη της Αλεξάνδρειας επί 10 περίπου λεπτά της ώρας (19.40-19.50)\nΓια τρίτη ημέρα και στη Βέροια, συνεχίζεται η παραμονή πολιτών στην πλατεία Δημαρχείου, παρά τη βροχή, που δεν κατάφερε να αποτρέψει την ανάρτηση ενός μεγάλου πανό, σε πενταόροφο κτήριο υπηρεσιών του Δήμου Βέροιας.\nΟι «αγανακτισμένοι», «δεν ενοχλούν κανέναν» .\nΟ αντιπρόεδρος, Πάγκαλος, μίλησε πάλι …\nκαι είπε ότι σε συνάντηση που είχε, με μια «πολύ ενδιαφέρουσα ομάδα επιχειρηματιών» του έθεσαν το θέμα των διαδηλώσεων στο κέντρο της Αθήνας. Ο ίδιος χρέωσε στο ΠΑΜΕ, ό,τι διαδήλωση και παραδιαδήλωση έχει γίνει επί ένα χρόνο, λέγοντας ότι «η ελευθερία σε διαδήλωση ... δεν συνεπάγεται ότι κάθε φορά που συγκεντρώνονται 50 άτομα, κλείνουν το κέντρο της πόλης επί δύο ώρες δημιουργώντας μια τεράστια αναστάτωση σε βάρος της οικονομίας» και πως οι 500 διαδηλώσεις που οργανώνει το χρόνο το ΠΑΜΕ (!) «είναι διαδηλώσεις οι οποίες ξεπερνάνε το στόχο της επίδειξης φρονημάτων, έχουν σκοπό να τιμωρήσουν». Είναι δε «μια πράξη διεκδίκησης της εξουσίας, μέσα από τη δράση πολύ μικρού αριθμού ανθρώπων»! Την ίδια ώρα, οι διαδηλώσεις των «αγανακτισμένων» σημείωσε, «δεν ενοχλούν κανέναν» γιατί γίνονται το βράδυ από «ανθρώπους που εργάζονται τη μέρα»...\nΆρα ό,τι δεν ενοχλεί και για όσο δεν ενοχλεί επιτρέπεται...\nπηγή Ποντίκι (Μ.Α.Μ.)\nΗ εταιρεία ξεπουλήματος, η μεγάλη μπίζνα ,το ζόρι και η ποινική «ουρά».\nΤο ζόρι βρίσκεται στο ξεπούλημα και ειδικά στην απαίτηση για εταιρεία υπό τον έλεγχο της τρόικας, η οποία θα το ελέγξει και θα το διεκπεραιώσει. Εκεί υπάρχει φόβος ότι μπορεί να δούμε βουλευτές να αντιδρούν. Στο ίδιο σημείο ασκείται η πίεση και στην αντιπολίτευση, η οποία δεν έχει κανέναν λόγο, ακόμη κι αν συμφωνεί, να συμμετάσχει σε ένα έγκλημα εκ προμελέτης, το οποίο μπορεί στο μέλλον να βγάλει και ποινική «ουρά». Γι' αυτό η Ν.Δ. βάζει όρους στην εκποίηση σχετικούς με τη διαδικασία και το τίμημα.\nΌμως, πολλές φορές είπαμε ότι η πραγματικά μεγάλη μπίζνα είναι η ελληνική περιουσία. Και σ' αυτό οι δανειστές και επιτηρητές θα επιμείνουν μέχρι τέλους. Με όσα κόλπα μπορούν να σκαρφιστούν και όσα περισσότερα εκβιαστικά διλήμματα μπορέσουν να βάλουν...\nΓιαυτό και Πήρε φωτιά το Παπαγαλιστάν .\nΑποδέσμευση δανείoυ, (πονεμένες ιστορίες ..για αγρίους)\nΗ δικαιοσύνη της Αργεντινής πρόκειται να δικάσει τον πρώην πρόεδρο της χώρας, Φερνάντο Ντε Λα Ρούα, τον πρώην υπουργό Εργασίας, Αλμπέρτο Φλαμαρίκε, πέντε πρώην γερουσιαστές και ένα υπάλληλο της Γερουσίας.\nΟλοι τους κατηγορούνται από τον μετανοημένο Μάριο Ποντακουάρτο, υψηλόβαθμο υπάλληλο του κοινοβουλίου, ότι δωροδόκησαν με πέντε εκατομμύρια δολάρια , ώστε να εγκριθεί από τη Γερουσία η μεταρρύθμιση της εργατικής νομοθεσίας το 2000.\nΗ μεταρρύθμιση της εργατικής νομοθεσίας, που ακυρώθηκε τελικά το 2004, ήταν ένας από τους όρους που είχε θέσει το Διεθνές Νομισματικό Ταμείο στην Αργεντινή για την αποδέσμευση ενός δανείου.\nΟ Ντε Λα Ρούα, που είχε ανέβει στην εξουσία το 1999, παραιτήθηκε από την προεδρία, ενώ μαινόταν η λαϊκή εξέγερση που πνίγηκε στο αίμα και εγκατάλειψε το προεδρικό μέγαρο με ελικόπτερο μετά τη χρεοκοπία της Αργεντινής ,το 2001.\nμια χαζοχαρούμενη παρέα η κυβέρνηση.\nΜια χαζοχαρούμενη παρέα , επιβάλλει δρακόντεια μέτρα έκτακτης ανάγκης στον λαό, αλλά, κατά τ’ άλλα, συμπεριφέρεται σαν να πηγαίνει εκδρομή.\nΤα σενάρια που «παίζουν» σήμερα ...\nΗ απόφαση του πρωθυπουργού για σύγκληση του συμβουλίου των πολιτικών αρχηγών πυροδότησε και σενάρια αναδιάταξης του πολιτικού σκηνικού , για τη συγκρότηση μιας κυβέρνησης «εθνικής ενότητας» με τη συμμετοχή όλων των προθύμων που μπορεί να προκύψει τώρα ή μετά από κάλπες.\nΤο Μέγαρο Μαξίμου διέρρεε χτες ότι ο πρωθυπουργός δε θα θέσει ευθέως ζήτημα πρόωρων εκλογών. Την ίδια στιγμή, όμως, κυβερνητικές πηγές δεν απέκλειαν να τεθεί από τον Γ. Παπανδρέου το δίλημμα «εθνική συνεννόηση ή χρεοκοπία», που μπορεί να οδηγήσει σε προσφυγή στις κάλπες τον Ιούνιο, ενώ με έμφαση σημείωναν ότι αν τεθεί θέμα εκλογών από τη ΝΔ, τότε ο πρωθυπουργός «θα σηκώσει το γάντι». Τα «νούμερα των δημοσκοπήσεων τα ξέρουμε όλοι, όποιος θέλει μπορεί να ζητήσει εκλογές», σημείωνε χτες στενός συνεργάτης του Γ. Παπανδρέου.\nΚυβερνητικές πηγές σημείωναν επίσης ότι αν δε γίνουν εκλογές, «θα έχουμε ανασχηματισμό μέσα στον Ιούνιο» και στο νέο κυβερνητικό σχήμα θα συμμετάσχουν και τεχνοκράτες.\nO Πρόεδρος της Δημοκρατίας σε συνεννόηση με τον πρωθυπουργό. συγκάλεσε έκτακτο συμβούλιο πολιτικών αρχηγών για την Παρασκευή στις 12:30 το μεσημέρι, με θέμα: «Συζήτηση για την κατάσταση που έχει διαμορφωθεί στα θέματα της οικονομίας».\nΣτην αυριανή σύσκεψη, υπό τον Κάρολο Παπούλια, θα συμμετάσχουν ο πρωθυπουργός Γ. Παπανδρέου, ο αρχηγός της αξιωματικής αντιπολίτευσης και πρόεδρος της Ν.Δ. Α. Σαμαράς, η γενική γραμματέας της Κ.Ε. του Κ.Κ.Ε. Α. Παπαρήγα, ο πρόεδρος του ΛΑ.Ο.Σ. Γ. Καρατζαφέρης και ο πρόεδρος της Κ.Ο. του ΣΥΡΙΖΑ Αλ. Τσίπρας.\nΟδεύουμε προς «Κυβέρνηση …εθνικής σωτηρίας» ( ήπια , χωρίς εκλογές), δηλαδή κυβέρνηση εθνικώς προθύμων, η προς εκλογές;\nτο μνημόνιο, πέτυχε τους στόχους του .\nΑπό τη Λάρισα όπου βρέθηκε χθες Τετάρτη, η γ.γ. του ΚΚΕ, Αλέκα Παπαρήγα σχολίασε ότι «Δεν αρκούν και δεν ανησυχούν το σύστημα» οι συγκεντρώσεις «αγανακτισμένων πολιτών» .Στην Ελλάδα είχαμε τον μεγαλύτερο αριθμό απεργιών σε όλη την Ε.Ε., σημείωσε η κ. Παπαρήγα και επεσήμανε: «Κοιμισμένοι δεν είναι οι Έλληνες. Παραπλανημένοι ναι, σε σύγχυση είναι ο κόσμος. Και αγανακτισμένος. Η αγανάκτηση είναι δικαιολογημένη. Εμείς δεν σνομπάρουμε καμιά μορφή κινητοποίησης, ιδίως όσες εκφράζουν κάτι το αυθόρμητο. Οι μορφές των λαϊκών αγώνων δεν πρέπει να κατασκευάζονται στα κομματικά μας γραφεία». «Όμως», σχολίασε, «οι πλατείες που μπορεί να γεμίσουν με αγανακτισμένους, πολύ εύκολα μπορούν και ν’ αδειάσουν».\nΗ γ.γ. του ΚΚΕ σχετικά με το μνημόνιο, είπε ότι πέτυχε τους στόχους του. «Είναι λάθος που λέγεται ότι έχει αποτύχει. Διότι σκοπός τους ήταν, μέσω αυτού, να περικόψουν δραστικά τα δικαιώματα των εργαζομένων».\nΟι αλλαγές που επιχειρούνται δεν θα σταματήσουν, τα μέτρα δεν θα είναι προσωρινά, προειδοποίησε. Οδηγούν το λαό στον όλεθρο. Γι’ αυτό και επιδιώκουν την πιο επιθετική συναίνεση. Η κ. Παπαρήγα κάλεσε ανοιχτά όλα τα φτωχά λαϊκά στρώματα, που ψήφισαν ΠΑΣΟΚ και ΝΔ, να μην ξανακάνουν το ίδιο λάθος.\nΟδοιπορικό στις εκβολές του Λουδία\nΟλοι οι φορείς συγκεντρώθηκαν χθες στις εκβολές του Λουδία γιά να αποφασίσουν πως θα διατεθούν τα διαθέσιμα όλα και όλα ...67.000 ευρώ που υπάρχουν...\nμυδοκαλλιεργητές,επαγγελματίες και ερασιτέχνες ψαράδες της Ημαθίας και οι ...αρμόδιοι των φορέων,όρθιοι στο καυτό ήλιο,αναζήτησαν την κοινή ..συνισταμένη.\nπίσω τους εικόνες ντροπής,που δεν τιμούν κανένα....\n« μεσοπρόθεσμο πρόγραμμα » ή βραδυφλεγής βόμβα ;\nΤα νέα μέτρα του λεγόμενου μεσοπρόθεσμου προγράμματος που ανακοίνωσε η κυβέρνηση συνθέτουν ένα εκρηκτικό μείγμα που κάνει το βίο αβίωτο σε εργαζόμενους, ανέργους, αυτοαπασχολούμενους, φτωχούς αγρότες, συνταξιούχους, νεολαία. Η κυβέρνηση οδηγεί στην καρατόμηση των επικουρικών συντάξεων, των εφάπαξ, των αναπηρικών συντάξεων, επιφέρει νέες δραστικές περικοπές στην παροχή υπηρεσιών Υγείας και φαρμάκων, επιβάλλει άγριο τσεκούρι σε κοινωνικά επιδόματα, όπως ανεργίας, ΕΚΑΣ, ΑμΕΑ, εργατικής κατοικίας κ.ά. Καταργεί θέσεις εργασίας με απολύσεις στο Δημόσιο. Αυξάνει την ασφαλιστική εισφορά των εργαζομένων, όταν την ίδια ώρα μειώνει δραστικά τις συντάξεις. Επιβάλλει νέους φόρους.....\npoeple of Europe,...RISE UP\nπανώ στην πλατεια Πουέρτα ντελ Σολ,στη Μαδρίτη\nΑυτοί που διαρκώς τις τελευταίες μέρες μέσα από τις εφημερίδες και τα κανάλια τους προβάλλουν, υπερθεματίζουν και εξυμνούν τις κινητοποιήσεις στην Ισπανία, γιατί πέρσι, από τις ίδιες εφημερίδες και από τα ίδια κανάλια εκτόξευαν μύδρους κατά του ΚΚΕ του οποίου το ίδιο μήνυμα ήταν…. εχθρικό και απειλητικό;!\nπανώ του ΚΚΕ στην Ακρόπολη (4/5/2010)\n(Αντώνης Σαμαράς, πρόεδρος της ΝΔ, MEGA, 1/11/2010).\nο ταξίδι της τέφρας .\nΠερίπου 500 πτήσεις ακυρώθηκαν χτες στην Ευρώπη (κυρίως πτήσεις ανάμεσα στο Λονδίνο και τη Σκωτία) λόγω του νέφους της ηφαιστειακής τέφρας που προκλήθηκε από την έκρηξη του ισλανδικού ηφαιστείου Γκρίμσβετν το περασμένο Σάββατο, ανακοινώθηκε από την υπηρεσία «Eurocontrol».\nH τέφρα πιθανά να φτάσει σήμερα Τετάρτη σε περιοχές της Δανίας, της Νότιας Νορβηγίας και της Νοτιοδυτικής Σουηδίας. Με χτεσινή της ανακοίνωση η ΕΕ αναφέρει πως δεν αναμένει ένα μεγάλης έκτασης κλείσιμο του ευρωπαϊκού εναέριου χώρου εξαιτίας του νέφους, σε αντίθεση με ό,τι είχε προκληθεί σε αντίστοιχο περιστατικό πέρσι.\nΣύμφωνα με γεωλόγο της Μετεωρολογικής Υπηρεσίας της Ισλανδίας η ηφαιστειακή δραστηριότητα σταμάτησε εντελώς στις 05:00 (ώρα Ελλάδας).\nΜερική ……τήξη ράβδων\nΜερική τήξη ράβδων πυρηνικού καυσίμου σε τρεις από τους έξι πυρηνικούς αντιδραστήρες του συγκροτήματος στη Φουκουσίμα ανακοίνωσαν χτες Ιάπωνες αξιωματούχοι, προσθέτοντας ότι οι κάδοι αποθήκευσης ραδιενεργού ύδατος που ρέει από τους προβληματικούς αντιδραστήρες έχουν σχεδόν γεμίσει με πιθανό το ενδεχόμενο νέας διαρροής στον Ειρηνικό Ωκεανό.\nΣαν να μην έφθαναν όλα αυτά, το γαλλικό Ινστιτούτο Ραδιενεργού Προστασίας και Πυρηνικής Ασφάλειας εκτίμησε ως απαραίτητη την απομάκρυνση και άλλων 80.000 Ιαπώνων που ζουν σε ακτίνα μεγαλύτερη των 20 χλμ. από το πυρηνικό συγκρότημα της Φουκουσίμα επειδή δέχονται μεγάλες, επικίνδυνες ποσότητες ραδιενεργού ακτινοβολίας.\nΌταν το ξεπούλημα βαφτίζεται ….«αξιοποίηση».\nΈντονες είναι πλέον οι συζητήσεις σε Κυβερνητικό επίπεδο, για πώληση της ΔΕΗ. Λίγη σημασία έχει εάν πρόκειται για μέρος ή για το σύνολο της ΔΕΗ, διότι ο χρόνος κυλάει πολύ άσχημα εις βάρος μας. Το ξεπούλημα δημόσιας κτήσης, χωρίς ντροπή, ονομάζεται αξιοποίηση. …\nΤο νερό, παγκόσμια, είναι κορυφαίος φυσικός πόρος επιβολής ελέγχου και οικονομικής «ανάπτυξης». Είναι στόχος τεράστιων οικονομικών οργανισμών. Φαίνεται ότι ηττηθήκαμε κατά κράτος, με «ενόχους» όλους μας. …..\nόμως κάποιος πρέπει να απαντήσει …..\nΤι σχέση έχει το ξεπούλημα της ΔΕΗ, με τα νερά του Αλιάκμονα και κάθε άλλου ποταμού της χώρας μας;\nFirewalking.Η ακαϊα και τα ..κάρβουνα\nΤα Αναστενάρια, το λατρευτικό αυτό δρώμενο που έχει τις ρίζες του στον ευρύτερο χώρο της ανατολικής και βόρειας Θράκης, αναβιώνει στη Μελίκη κάθε χρόνο στις 21 και 23 Μαΐου, στα πλαίσια του εορτασμού των Αγίων Κωνσταντίνου και Ελένης, προσελκύοντας τα βλέμματα εκατοντάδων επισκεπτών από όλη την Ελλάδα. Το αξιοθαύμαστο στο δρώμενο είναι η ακαϊα, ένα φαινόμενο που -αν και έγιναν πολλές προσπάθειες- δεν μπορεί να ερμηνευτεί. Μοναδική εξήγηση η αστείρευτη πίστη των Αναστενάρηδων, των ανθρώπων αυτών που για χάρη του Θεού, για χάρη των Αγίων τολμούν και πατούν στη φωτιά.\nΗ ακαϊα όμως δεν ισχύει επί παντός επιστητού,όπως και άλλο δημοσίευμα εμμέσως και ολίγον τι, ασαφώς, ενδεχομένως υπαινίσσεται.\nΌτι όλοι δεν έχουν τη πίστη των αναστενάρηδων, που αντέχουν τα κάρβουνα, χωρίς να γίνονται οι ίδιοι ..κάρβουνα μάλλον μέλλει περίτρανα να αποδειχτεί τις επόμενες ήμερες.\nΜια Μπέντλει στη φτωχογειτονιά …\nΜόλις 12 ημέρες μετά την ορκωμοσία της νέας δημοτικής αρχής Φυλής, και ο νέος Καλλικράτειος Δήμος μετά από μεθοδεύσεις υποχρεώνεται να δεχθεί τα σκουπίδια της Αττικής και τη λυματολάσπη της Ψυτάλλειας. Για ακόμα μια φορά η περιοχή της Δυτικής Αττικής γίνεται έρμαιο των συμφερόντων. Ο νέος δήμαρχος Δημήτρης Μπουραίμης δείχνει ανήμπορος να προστατεύσει τα δίκαια των πολιτών και επιτρέπει να γίνει ο Δήμος Φυλής «η πίσω αυλή της Αττικής».\nΣχεδόν ταυτόχρονα, το Συμβούλιο της Επικρατείας επιβάλλει στον ΧΥΤΑ Άνω Λιοσίων να δέχεται 300 τόνους λυματολάσπης ημερησίως και η Υπουργός Περιβάλλοντος Τίνα Μπιρμπίλη εγκρίνει ουσιαστικά τη δημιουργία Εργοστασίου Καύσης.\nΟι μεθοδεύσεις αυτές, οι οποίες πλήττουν την υγεία των πολιτών και υποβαθμίζουν το Δήμο Φυλής βρίσκουν μηδενική αντίδραση από τον κυβερνητικό δήμαρχο Δημήτρη Μπουραίμη, ο οποίος επιτρέπει να αλώσουν τα συμφέροντα την πόλη. Δεν είναι τυχαίο άλλωστε ότι ο ίδιος ο Λεωνίδας Μπόμπολας έδωσε το παρών στην ορκωμοσία του δημάρχου Δημήτρη Μπουραίμη ερχόμενος μάλιστα με μια πανάκριβη Μπέντλει στη φτωχογειτονιά των Άνω Λιοσίων. Είχε προφανώς προσωπικό ενδιαφέρον για το νέο δήμαρχο Δημήτρη Μπουραϊμη …\n"η διαχείριση των απορριμμάτων και οι τοπικές αντιστάσεις.."\nΣτη Θεσσαλονική χθές Σάββατο 21 Μαΐου στις 19.30 στον κοινωνικό χώρο για την ελευθερία, Μικρόπολις, Βενιζέλου & Β. Ηρακλέιου 18, μίλησαν, ο Τάσος Κεφαλάς (μέλος της "πρωτοβουλίας συνεννόησης για τη διαχείριση των απορριμάτων"), η Σοφία Βασιλειάδου (δημοτική σύμβουλος Δήμου Θέρμης) και ο Γιώργος Ουρσουζίδης (μέλος της διοικούσας επιτροπής του ΤΕΕ/ΤΚΜ).\nΤυφλωθήκαμε ή εθελοτυφλούμε;\nΚι αν στη θέση του ζητιάνου που χτυπημένος από κάποιο φυσικό φαινόμενο αγωνίζεται να εξασφαλίσει τα καθημερινά αναγκαία , βάλουμε όλους τους πολίτες που βιάζονται παρά φύση από τους καπιταλιστές κερδοσκόπους και τους υπηρέτες τους, και αγωνιούν για τη επόμενη δόση του ΔΝΤ ;\nΜήπως είναι η ώρα πιά να αλλάξουμε όχι μόνο γλώσσα επικοινωνίας ,αλλά και μεθόδους λειτουργίας ;\nEίναι εντυπωσιακό ένας εκλεγμένος πρωθυπουργός να λέει από τη μία στους πολίτες πως «λεφτά υπάρχουν» και πως δεν υπάρχει περίπτωση να προσφύγει η Ελλάδα στο ΔΝΤ, και ταυτόχρονα να κάνει υπόγεια συμφωνία για να υπαχθεί η χώρα στο ΔΝΤ.\nΌταν ο εκλεγμένος ηγέτης μιας δημοκρατικής χώρας δρα υπόγεια και μυστικά από το λαό του, ο λαός οφείλει να κάνει το ίδιο. Υπόγεια εσείς, υπόγεια κι εμείς – ίσως, με αυτόν τον τρόπο κάπου να συναντηθούμε. Άλλα θα σας λέμε ό,τι κάνουμε και άλλα θα κάνουμε.\nΟι Έλληνες οφείλουν να δράσουν υπόγεια και κρυφά από τον Παπανδρέου και την κυβέρνησή του. Δεν σας λέω εδώ τι πρέπει να κάνουμε γιατί μπορεί να διαβάζουν τίποτα υπουργοί ή βουλευτές του ΠΑΣΟΚ και να πάνε να τα καρφώσουν όλα στον Παπανδρέου. Έξυπνοι άνθρωποι είστε, οπότε καταλαβαίνετε τι πρέπει να κάνετε.\nΣτη χώρα που γεννήθηκε η δημοκρατία γεννήθηκε και η υπόγεια δημοκρατία. Να μας ζήσει.\nκλίμα στις πλάτες του ελληνικού λαού\nΣκληρή κριτική και κατηγορίες για λαϊκισμό εισέπραξε, η Γερμανίδα καγκελάριος Άνγκελα Μέρκελ για τις δηλώσεις της σχετικά με την οικονομική κρίση στην Ελλάδα, την Ισπανία και την Πορτογαλία και το ρόλο της Γερμανίας στη σταθεροποίηση της οικονομίας στην ευρωζώνη.\nΜε δηλώσεις του ο πρόεδρος του SPD, Ζίγκμαρ Γκάμπριελ, την κατηγόρησε για λαϊκισμό και απουσία επιχειρημάτων καθώς και καλλιέργεια αντιευρωπαϊκών ανακλαστικών. "Είναι ντροπή η κ. Μέρκελ να καλλιεργεί αντιευρωπαϊκά ανακλαστικά, αντί να αναλάβει επιτέλους ευθύνη για την Ευρώπη ως σύνολο,και να δημιουργεί κλίμα στις πλάτες του ελληνικού λαού, αφού το πρόγραμμα περικοπών, το οποίο επιβάλλει η ελληνική κυβέρνηση στο λαό είναι άνευ προηγουμένου".\nΕπίσης σε συνέντευξη του στο Μπλούμπεργκ, ο πρώην Γερμανός καγκελάριος, Γκέρχαρντ Σρέντερ, καταλόγισε ευθύνες στην νυν καγκελάριο Άγκελα Μέρκελ, ότι απέτυχε να αντιμετωπίσει την οικονομική κρίση στην Ελλάδα, κατηγορώντας την ότι “άργησε να αντιδράσει και υπέθαλψε τον κίτρινο τύπο, έτσι τώρα πρέπει να υπερβεί την Γερμανική κοινή γνώμη για να βοηθήσει περισσότερο τις προβληματικές χώρες της Ευρώπης να ξεπεράσουν την κρίση”.\nΟ Σρέντερ χαρακτήρισε “απολύτως απαραίτητο” το κούρεμα των χρεών των αδύνατων χωρών της ευρωζώνης, που θα σημάνει απώλειες για τράπεζες, επενδυτές και την ίδια την Κεντρική Ευρωπαϊκή Τράπεζα, “όσο άβολες και αν είναι”.\nTο μανιφέστο της Ισπανικής κίνησης\n"Είμαστε απλοί άνθρωποι. Είμαστε σαν κι εσάς: άνθρωποι που κάθε πρωί πηγαίνουν να σπουδάσουν, να εργαστούν ή να βρουν δουλειά, άνθρωποι που έχουν οικογένεια και φίλους. Είμαστε άνθρωποι που εργάζονται σκληρά κάθε ημέρα για να ζήσουν και να προσφέρουν ένα καλύτερο μέλλον στους γύρω μας........\nΕίδη …. συναίνεσης.\nΣυναίνεση σε διατροφική βάση (π.χ. μαζί τα φάγαμε…)\nΈργο της εικαστικού Mireille Corfu Vanson\nΜια γάτα και μια κουκουβάγια μπορούν να κάνουν παρέα, να παίζουν, να χαϊδεύονται, χωρίς να ανοίξει μύτη!\nΤο χαριτωμένο βίντεο είναι αδιάψευστος μάρτυρας, αλλά αυτόματα εγείρεται και το ερώτημα «τι θα συμβεί όταν η γάτα πεινάσει;». ……………….\nReal Democracia !\nΣαν την πλατεία Ταχρίρ η πλατεία της Μαδρίτης….\nΧιλιάδες διαδηλωτές οργισμένοι για την οικονομική κρίση της Ισπανίας και την εκτίναξη στο ποσοστό ανεργίας αψήφησαν την απαγόρευση από τις αρχές της Μαδρίτης και προχώρησαν χθες σε μαζικές διαδηλώσεις .Οι διαδηλωτές έχουν στρατοπεδεύσει στην κεντρική πλατεία της Μαδρίτης Puerta del Sol όπως έκαναν και σε άλλες πόλεις σε όλη τη χώρα, από το προηγούμενο σαββατοκύριακο.\nΜήπως ξεκίνησε η επανάσταση και στην Ευρώπη;\nΗ μήπως τώρα είναι η ώρα να απαλλαγούμε από το «σύνδρομο του θεατή»;\nμόνο το ασφάλιστρο κινδύνου πούλησαν ;.\nΚαταπέλτης σήμερα στην βουλή ο Πάνος Καμμένος κατήγγελλε πως ο κ. Παπανδρέου είναι έμμισθος broker….\nΓ. ΚΑΡΑΤΖΑΦΕΡΗΣ: Ο Πάνος Καμμένος πριν από λίγο είπε στον κ. Χατζηνικολάου πως ο κ. Παπανδρέου είναι έμμισθος broker. ΄Η η καταγγελία έχει ουσία ή αυτά που είπε να τα αιτιολογήσει. Είναι δυνατόν; Εγώ τα θεωρώ εξωπραγματικά. Δεν μπορώ να το πιστέψω. Αυτό αποτελεί εσχάτη προδοσία.\nΠ. ΚΑΜΜΕΝΟΣ Πράγματι το ανέφερα…Αναφέρομαι στο ασφάλιστρο κινδύνου το οποίο αγόρασε το Ταχυδρομικό Ταμιευτήριο το καλοκαίρι του 2009 και πουλήθηκε Δεκ. 2009 αξίας 1,3 δις… Η ίδια περίοδος ήταν, από συνέντευξη Στρος Καν, τότε που ο Πρωθυπουργός συνομιλούσε με ΔΝΤ. Το cds πουλήθηκε εκείνη την περίοδο. Άρα οι κερδοσκόποι επί 10 ημέρες… Από έρευνα που έκανα προκύπτει… Μάρκελος, Ξαφά, Αντρίκος Παπανδρέου…Είναι σοβαρό θέμα αν πούλησαν το ασφάλιστρο κινδύνου και ζημιώθηκε το Ταχυδρομικό Ταμιευτήριο…Να ενημερωθεί η Βουλή και η Εισαγγελεία…\nΓ. ΚΑΡΑΤΖΑΦΕΡΗΣ:. Όταν ακούγεται πως συμμετέχει στο πάρτυ Μαρκέλου και ο Αντρίκος Παπανδρέου και στο άλλο (Κατάρ) ο άλλος αδερφός…Αν κάναμε πραγματικές εξεταστικές θα οδηγούμασταν εκεί που είναι ο Στρος Καν! Η υπεράσπιση θεσμικού ρόλου Πρωθυπουργού δεν είναι μόνο θέμα κομμάτων… Είναι και για τα αδέρφια του.\nΓ. ΝΤΟΛΙΟΣ, ΥΦΥΠΟΥΡΓΟΣ ΕΣΩΤΕΡΙΚΩΝ: Έκπληκτος παρακολούθησα συζήτηση… Δεν έχουμε καμία πληροφόρηση όσοι βρισκόμαστε στην αίθουσα…\nΑΘ. ΠΑΦΙΛΗΣ, ΚΚΕ: Είναι τεράστιο θέμα… Τέθηκαν σοβαρά θέματα και πρέπει να απαντηθούν…\nCastello Rosso =κόκκινο κάστρο( από τα κοκκινωπά βράχια που περιβάλλουν το περίφημο κάστρο του νησιού)\nΓνωρίστε το Καστελόριζο, πριν να ρητορεύσετε για τη “γεωστρατηγική σημασία του στην παγκόσμια οικονομία…\nΠάρτε από το χέρι το παιδί σας και δείξτε του στο χάρτη που βρίσκεται το Καστελόριζο (δεν είναι δυο λεπτά από τη Ρόδο. Είναι 5 ώρες ακτοπλοϊκώς και 30 λεπτά αεροπορικώς από τη Ρόδο). Βοηθήστε το να συνειδητοποιήσει ότι τα σύνορα δε χαράζονται με τις χιλιομετρικές αποστάσεις, αλλά με τις Καρδιές των ανθρώπων που τα κατοικούν και από το Φρόνημα αυτών που τους στηρίζουν….\nTριακόσιες ογδόντα χιλιάδες ευρώ θα διαθέσει για την μετακίνηση των σκουπιδιών στην Κοζάνη ο δήμος Βέροιας. Από τα χρήματα αυτά, οι 190.000 ευρώ θα διατεθούν για την μεταφορά των απορριμμάτων στην Κοζάνη, οι 4000 ευρώ για ενοικίαση χώρου (όπου θα λειτουργήσει ο σταθμός μεταφόρτωσης), οι 6000 ευρώ για προμήθεια κι εγκατάσταση μεταλλικής χοάνης σταθμού μεταφόρτωσης, οι 80.000 ευρώ για εξυπηρέτηση χρηματοδότησης leasing για την προμήθεια Press Container, και οι 100.000 ευρώ για την εναπόθεση των απορριμμάτων στον ΧΥΤΑ. Η αρχική σκέψη της δημοτικής αρχής που εκφράστηκε στις συνεδριάσεις της Οικονομικής Επιτροπής Βέροιας, ήταν η αύξηση κατά 22% στα τέλη καθαριότητας.Ηδη ο δήμος Βέροιας ,έχει προμηθευτεί ΔΩΡΕΑΝ δυο τράκτορες για τη μεταφορά, γιαυτό και τα μεταφορικά είναι τόσο χαμηλά.\nΟ δήμος Αλεξάνδρειας όμως που είναι και αρκετά χιλιόμετρα πιο μακριά από τη Κοζάνη, «περί άλλα τυρβάζει» (μελέτη ΣΜΑ κτλ), ενώ δείχνει να προσανατολίζεται στη ανάθεση της μεταφοράς σε ιδιώτες, επιλογή που θα επιβαρύνει δυσβάστακτα τους δημότες μας.\n41 μόλις ημέρες μείνανε πριν αρχίσουν να πέφτουν τα πρόστιμα «βροχή», κι ενώ συγκροτήθηκε επιτροπή ακόμα και για «νέο» σήμα-έμβλημα του Καλλικρατικού δήμου, το δαπανηρό και καυτό ζήτημα της αντιμετώπισης των απορριμμάτων, δείχνει να αποτελεί «ταμπού» για τη διοίκηση.\nστις 12:43 μ.μ. 1 σχόλιο:\nστα συσσίτια η Ελλάδα αναστενάζει..\nΌλο και μεγαλώνει ο αριθμός των νεόφτωχων , που βιώνουν με τον χειρότερο τρόπο την οικονομική κρίση και τα «σοσιαλιστικά» βάρβαρα μέτρα που μας έχουν επιβληθεί και αναγκάζονται να προσφύγουν στις δομές κοινωνικής πολιτικής και πρόνοιας, ζητώντας μια – μικρή έστω – καθημερινή βοήθεια που συχνά επικεντρώνεται σε ένα πιάτο φαγητό. ….\nΑλυσοδεμένοι έξω από το υπουργείο Οικονομικών\nΣυγκέντρωση διαμαρτυρίας σήμερα από τη ΓΕΝΟΠ - ΔΕΗ έξω από το υπουργείο Οικονομικών.\nΜερικοί μάλιστα συνδικαλιστές που αντιδρούν στα σχέδια ιδιωτικοποίησης της Επιχείρησης έχουν αλυσοδεθεί στην είσοδο του κτιρίου του υπουργείου Οικονομικών.\nΟι εργαζόμενοι της ΔΕΗ ,βρίσκονται εκεί από το πρωί και ζητούν συνάντηση με τον υπουργό Οικονομικών Γ.Παπακωνσταντίνου.\nΣύμφωνα με τα στοιχεία από τη στατιστική υπηρεσία (ΕΛΣΤΑΤ) ο όγκος των πωλήσεων (σταθερές τιμές) συρρικνώθηκε σε ποσοστό 13,4% για το α' δίμηνο (Γενάρης - Φλεβάρης) του 2011. Σε ό,τι αφορά τις επιμέρους κατηγορίες, η υποχώρηση του όγκου λιανικών πωλήσεων διαμορφώνεται: Έπιπλα - οικιακά είδη - εξοπλισμός: -22,8%,ένδυση - υπόδηση: -20,3%, φαρμακευτικά - καλλυντικά: -19,1%, τρόφιμα - ποτά - καπνός: -17,4%, μεγάλα καταστήματα τροφίμων (σούπερ μάρκετ): -6,6%, βιβλία - χαρτικά:- 5%.\nΜοναδική εξαίρεση αποτελούν οι πωλήσεις από τα πολυκαταστήματα που εμφανίζουν αύξηση +6,8%.\nΣε διαδικασία βύθισης συνεχίζουν και όλοι οι βασικοί δείκτες μέτρησης της οικονομικής δραστηριότητας, ενώ όλα τα σπασμένα φορτώνονται και στους αυτοαπασχολούμενους και μικροεπαγγελματίες που βλέπουν τους τζίρους τους να εξανεμίζονται με αποτέλεσμα τα μαζικά λουκέτα .\nαντίδοτο στη μπόχα...\nΣτη μπόχα που αναδύουν οι ψευτοσοσιαλιστές ,οι βιαστές του ΔΝΤ, και οι "ιδιώτες" επαναστάτες του καναπέ,υπάρχει ...αντίδοτο.\nΑς τους περιλούσουμε με αυτό,μέχρι τη οριστική εξαφάνισή τους...\nTα χαρτιά ….και η πραγματικότητα.\nO βιολογικός καθαρισμός των Ριζωμάτων, σύμφωνα με τον προϋπολογισμό, κόστισε 729.663 ΕΥΡΩ, από τα ΠΕΠ Κεντρικής Μακεδονίας\nΌμως το 100% των λυμάτων, καταλήγει απολύτως ανεπεξέργαστο, στο διπλανό ρέμα.\nΤο σύνολο των λυμάτων καταλήγει στον Αλιάκμονα, χωρίς απολύτως καμία επεξεργασία.\nΚαι η αποκατάσταση των χωματερών στην Ημαθία, που κόστισε 1.784.500 Ευρώ, παραμένει ….υποτιθέμενη.\nΤο ερώτημα είναι ποιος θα παραδώσει και σε ποιόν, ποιο έργο; Σε έναν έλεγχο διαχειριστικής αρχής, ποιος θα φέρει την ευθύνη; Έχει γίνει παράδοση – παραλαβή και ποιος είναι υπεύθυνος που τα «έργα» δεν λειτουργούν;\nΑπό ποιόν θα ζητηθούν ευθύνες για ρύπανση περιβάλλοντος;\nΑνακαλύφθηκε το ... «νόμιμο» χρέος!\nΣτη τελευταία συνεδρίαση του Γενικού Συμβουλίου της ΑΔΕΔΥ, εκπρόσωπος της Αυτόνομης Παρέμβασης (ΣΥΝ/ΣΥΡΙΖΑ) ανέδειξε την εξαιρετικά θετική συμβολή της συνδικαλιστικής πλειοψηφίας στη συγκρότηση και λειτουργία της αποκαλούμενης Επιτροπής Λογιστικού Ελέγχου του χρέους. Η Επιτροπή αυτή, είπε ο συνδικαλιστής του ΣΥΝ/ΣΥΡΙΖΑ, εκτίμησε ότι το 70% του χρέους είναι παράνομο και πρόσθεσε ότι γι' αυτό το λόγο οι εργαζόμενοι δεν έχουν καμιά ευθύνη γι' αυτό και δεν πρέπει να το πληρώσουν. Συμπέρασμα: Οι εργαζόμενοι πρέπει να συμβάλουν στην αποπληρωμή του 30% του χρέους που σύμφωνα με αυτή την Επιτροπή είναι «νόμιμο». Και αυτό το συμπέρασμα δεν είναι αυθαίρετο αφού δε διαψεύσθηκε σε καμία στιγμή από το συνδικαλιστή όταν δέχθηκε τις έντονες αντιδράσεις των δυνάμεων του ΠΑΜΕ οι οποίες κατήγγειλαν ότι δεν μπορεί από συνδικαλιστές, πολύ περισσότερο από όσους αυτοπροσδιορίζονται ως αριστεροί, να ακούγονται θέσεις που έχουν οι τραπεζίτες και οι βιομήχανοι.\nΑυτή είναι η προσφορά τέτοιων δυνάμεων στους εργαζόμενους: Να στήνουν και να συμμετέχουν ακόμα και σ' επιτροπές που ασχολούνται με το πώς ο λαός θα βάλει πλάτη για να ξελασπώσει το κεφάλαιο. Ομως το χρέος δεν το δημιούργησαν οι εργαζόμενοι, το δημιούργησαν (και θα εξακολουθήσουν να το δημιουργούν) οι φοροαπαλλαγές και οι επιδοτήσεις του μεγάλου κεφαλαίου.\nΜετανάστης τρέχει για να αποφύγει τα δολοφονικά χτυπήματα φασιστοειδών\nΤα γεγονότα των τελευταίων ημερών, με τη δολοφονία του 44χρονου Ελληνα και του 21χρονου από το Μπαγκλαντές, είναι χαρακτηριστικά για το τι συμβαίνει στην χώρα. Η έξαρση της εγκληματικότητας είναι ένα ακόμη δείγμα της σαπίλας του καπιταλιστικού συστήματος. Το έγκλημα - ιδίως το οργανωμένο - τα ναρκωτικά, η πορνεία, η εκμετάλλευση μεταναστών από δουλεμπορικά κυκλώματα αποτελούν μια τεράστια οικονομική επιχείρηση με υπέρογκα κέρδη, στο πλαίσιο της καπιταλιστικής οικονομίας. Ο παγκόσμιος τζίρος από τη διακίνηση και εμπορία ναρκωτικών το 2010 έφτασε τα 270 δισ. ευρώ (στοιχεία UNICEF), ο τζίρος των κυκλωμάτων που δραστηριοποιούνται στην Ελλάδα από την πορνεία το 2010 έφτασε το 1 δισ. ευρώ (στοιχεία ΕΣΥΕ). Και κάθε χρόνο αυτά τα νούμερα αυξάνονται με γεωμετρική πρόοδο...\nRAPE- παγκόσμιος εξευτελισμός..\nΑπο το Λίβανο ,χωρίς λόγια.\nαντισυνταγματική και παράνομη η κατάργηση των σχολείων ;\nΩς αντισυνταγματική και παράνομη ζητά ο Δήμος Κηφισιάς να κηρυχθεί και να ακυρωθεί από το ΣτΕ όπου προσέφυγε, η απόφαση της υφυπουργού Παιδείας με την οποία καταργείται για οικονομικούς λόγους το Γυμνάσιο Εκάλης και συγχωνεύεται με το Γυμνάσιο Νέας Ερυθραίας. Πρόκειται για την πρώτη αίτηση ακύρωσης που κατατίθεται στο Ανώτατο Ακυρωτικό Δικαστήριο κατά των πρόσφατων συγχωνεύσεων σχολείων (Γυμνασίων, Λυκείων, κ.λπ.) που πραγματοποιηθήκαν από το υπουργείο Παιδείας. Σύμφωνα με τον Δήμο Κηφισιάς καμία έρευνα και μελέτη για την ύπαρξη άλλης ενδεδειγμένης λύσης για την εξοικονόμηση πόρων και τη μείωση των δαπανών δεν έγινε, αλλά επιλέχθηκε βιαστικά και πρόχειρα η εύκολη λύση της κατάργησης του σχολείου. Συγκεκριμένα, ο Δήμος Κηφισιάς θεωρεί ότι η απόφαση κατάργησης του Γυμνασίου Εκάλης βασίσθηκε αποκλειστικά και μόνο σε οικονομικά κριτήρια παραβαίνοντας έτσι το άρθρο 16 του Συντάγματος που επιβάλλει τη συνεχή βελτίωση της εκπαίδευσης.\nΤο ίδιο πρόβλημα ως γνωστόν αγγίζει και ταλανίζει και το γυμνάσιο Τρικκάλων.....\nτο video ειναι απο το blog του "ΠΟΛΙΤΗ"\nΘανάσιμα τραυματίστηκε σήμερα στις 06:40 το πρωί στην Αλεξάνδρεια Ημαθίας ,ο 34χρονος οδηγός Ι.Χ.Ε. αυτοκινήτου, όταν το όχημά που οδηγούσε εκτράπηκε της πορείας του.\nΣοβαρά τραυματίστηκαν επίσης, οι δύο συνεπιβαίνοντες στο όχημα.\nΕικάζεται ότι αιτία του ατυχήματος ήταν η υπερβολική ταχύτητα του οχήματος, που σε συνδυασμό με τις σιδηροδρομικές γραμμές στη είσοδο της πόλης, μετέβαλαν τη πορεία του οχήματος κατά 20 περίπου μοίρες ,με αποτέλεσμα να πέσει αρχικά στη περίφραξη οικόπεδου, να απογειωθεί για διάστημα 30 περίπου μέτρων και τελικά να καρφωθεί κυριολεκτικά στη επόμενη διώροφη οικοδομή.\nΗ υπερβολική ταχύτητα που αναπτύσσουν τα οχήματα στο συγκεκριμένο δρόμο που αποτελεί τμήμα της παλαιάς εθνικής οδού, είναι η αίτια πολλών θανατηφόρων ατυχημάτων, μέχρι σήμερα. Καθημερινά σε αυτή τη είσοδο της πόλης βιώνουμε ένα κυκλοφοριακό αλαλούμ, με πάμπολλα μικροατυχήματα. Άμεσα πριν θρηνήσουμε και άλλα θύματα οφείλουμε να αντιμετωπίσουμε επιστημονικά το πρόβλημα με κυκλοφοριακή μελέτη και ενδεχόμενα με τη κατασκευή κυκλικής πλατείας που θα διευθετούσε τη κίνηση των οχημάτων στη συμβολή των πέντε δρόμων του συγκεκριμένου σημείου και θα υποχρέωνε τα οχήματα σε μείωση της ταχύτητάς τους.\n«όποιος πηδάει πολλά παλούκια…»\nΣυνελήφθη το Σάββατο από την αστυνομία της Νέας Υόρκης, ο 62χρονος Ντομινίκ Στρος-Καν μετά από καταγγελία για απόπειρα σεξουαλικής κακοποίησης μιας καμαριέρας που εργαζόταν στο ξενοδοχείο όπου διέμενε.\nΗ 32χρονη καμαριέρα που νοσηλεύεται σε νοσοκομείο ,κατέθεσε μήνυση για επίθεση και απόπειρα σεξουαλικής κακοποίησης. «Βγήκε από το μπάνιο, εντελώς γυμνός, και αποπειράθηκε να την κακοποιήσει σεξουαλικά», δήλωσε ο εκπρόσωπος της αστυνομίας της Νέας Υόρκης.\nΠάντως οι συνήγοροί του υπογραμμίζουν ότι η υπόθεση δεν πρέπει να καταλήξει «δημοσιογραφικό τσίρκο», τονίζοντας πως πρέπει πρώτα να ξεκαθαριστεί εάν οι κατηγορίες έχουν βάση ,αφήνοντας αιχμές για πιθανό πόλεμο λάσπης.\nΟ κυβερνητικός εκπρόσωπος, Γιώργος Πεταλωτής δήλωσε, όταν ρωτήθηκε, από δημοσιογράφους, σχετικά με την υπόθεση, ότι "Η ελληνική κυβέρνηση λειτουργεί θεσμικά και συνεχίζει απρόσκοπτα την υλοποίηση του προγράμματος ….εξόδου από την κρίση".\nΚαριέρα έρμαιο μιας Καμαριέρας, και επιβεβαίωση της ρήσης ότι «πρώτα βγαίνει η ψυχή του ανθρώπου και έπειτα το χούι του», αφού η προσωπική του ζωή έχει γίνει πολλές φορές πρωτοσέλιδο και οι εξωσυζυγικές του σχέσεις έχουν προκαλέσει επανειλημμένα την παγκόσμια κοινή γνώμη.\nη ΜΑΦΙΑ των ...σκουπιδιών\nΣτα Γιαννιτσά, οι εργαζόμενοι του Δήμου Πέλλας που δίνουν τη δική τους μάχη για να διασφαλίσουν το Δημόσιο χαρακτήρα της διαχείρισης του νέου ΧΥΤΑ, οργάνωσαν με επιτυχία χθες μια συνάντηση-συζήτηση.\nΕκει παραβρέθηκε και κάτοικος της Κερατέας που αναφέρθηκε στο αγώνα των κατοίκων και επεσήμανε οτι τα σκουπίδια στη γείτονα Ιταλία,περιέρχονται με σταθερά βήματα στη δικαιοδοσία της Μαφίας και αποτελούν τον νέο χρυσοφόρο παράγοντα κέρδους για τη ΚΑΜΟΡΑ .\nΣχετικά με τη Ημαθία μίλησε ο Γιώργος Ουρσουζίδης , που επεσήμανε οτι :\nΣήμερα βρισκόμαστε εδώ αλληλέγγυοι στον αγώνα της Κερατέας, από χρέος απέναντι στο καθήκον να πούμε την αλήθεια που υπαγορεύει η συνείδησή μας, να ακουστούν αλήθειες αταίριαστες με την πραγματικότητα του κράτους των Αθηνών, που δεν «περνάνε» στα μεγάλα κανάλια. Τα πρόσωπα και οι πρακτικές που ακολουθήθηκαν σε Ημαθία και Κερατέα είναι αποκαλυπτικά των σκοπιμοτήτων του «Άρχοντα των σκουπιδιών».\nΗ σύγχρονη Ελλάδα και ο ..σύγχρονος Ελληνας.\nΕμείς πάντως το κάναμε το καθήκον μας και στείλαμε στη Eurovision το πιο αντιπροσωπευτικό κομμάτι του σύγχρονου Ελληνα. Ενα αυθεντικό hip hop σκυλάδικο, το «Watch my dance».\nΗ σάλα στο Ντίσελντορφ μετατράπηκε σε πίστα παραλιακής.\nΕξαγάγαμε πολιτισμό, το μόνο που έλειπε ήταν οι φιάλες ουίσκι, τα τασάκια για τα αποτσίγαρα και τα πανεράκια με τα γαρίφαλα.\nΗ πιο χονδρή πλάκα βέβαια ήταν, οτι αυτό το ..συνοθύλευμα, κατέλαβε και καλή θέση...\nΣύμφωνα με εκτιμήσεις των στελεχών της Τρόικας, το πακέτο των εισπράξεων από την εκποίηση της δημόσιας περιουσίας μπορεί να αυξηθεί πέραν των 50 δισ. ευρώ, καθώς η συνολική αξία της υπολογίζεται σε πάνω από 280 δισ. ευρώ, ενώ έχουν γίνει και προτάσεις για καθολική πώληση επιχειρήσεων στρατηγικής σημασίας, όπως η ΔΕΗ ή η ΕΥΔΑΠ και η ΕΥΑΘ.\nAμεσα απαιτείται από τους …κυβερνήτες μας η αύξηση του ειδικού φόρου κατανάλωσης στα αναψυκτικά, ,το κόψιμο των επικουρικών συντάξεων σε όλα τα προβληματικά Ταμεία, η σημαντική μείωση των λειτουργικών δαπανών του Δημοσίου με έμφαση στην κατάργηση -συγχώνευση φορέων, όπως και η παράδοση της δημόσιας περιουσίας. Επί πλέον , απαιτούν διεύρυνση του πακέτου της δημόσιας περιουσίας , νέο ασφαλιστικό, κόψιμο επικουρικών συντάξεων και βαρέων-ανθυγιεινών, επιχειρησιακές και ατομικές συμβάσεις και μείωση του όγκου της υγείας.\nΥπερκόπωση έπαθε η κυβέρνηση απο την πολύ ..προσπάθεια, βοηθάτε Έλληνες....\nΗ «ΧΡΥΣΟΦΟΡΑ» ΔΙΑΧΕΙΡΙΣΗ ΤΩΝ ΑΠΟΡΡΙΜΜΑΤΩΝ\nΗ «ΧΡΥΣΟΦΟΡΑ» ΔΙΑΧΕΙΡΙΣΗ ΤΩΝ ΑΠΟΡΡΙΜΜΑΤΩΝ ΚΑΙ ΟΙ ΑΓΩΝΕΣ ΤΩΝ ΠΟΛΙΤΩΝ ΕΝΑΝΤΙΑ ΣΤΑ ΒΡΩΜΙΚΑ ΣΥΜΦΕΡΟΝΤΑ ΤΩΝ ΕΤΑΙΡΕΙΩΝ.\nΣτα Γιαννιτσά, οι εργαζόμενοι του Δήμου Πέλλας εδώ και μήνες δίνουν τη δική τους μάχη για να διασφαλίσουν το Δημόσιο χαρακτήρα της διαχείρισης του νέου ΧΥΤΑ. Κόντρα στον καιρό και στην αγαπημένη «ψευδολογία» της εξουσίας και των ΜΜΕ «περί ανικανότητας της δημόσιας διαχείρισης και αποθέωσης του ιδιωτικού κέρδους», με στοιχεία, επιχειρήματα και ανάληψη ευθύνης απέναντι στους πολίτες, αναδεικνύουν την οικολογική και οικονομική διάσταση του προβλήματος. Για μια διαχείριση απορριμμάτων φιλική στον άνθρωπο –την υγεία και το περιβάλλον- με δημόσια διαχείριση και έλεγχο, που θα έχει βάση της τη διαρκή ενημέρωση, την επαναχρησιμοποίηση, διαλογή στην πηγή, ανακύκλωση, κομποστοποίηση.\nπρώτα ας ξεπλύνει την συνείδησή του …\nΟ Μπερλουσκόνι, απευθυνόμενος σε υποστηρικτές του, σε ομιλία του, υποστήριξε πως «οι ηγέτες της κεντροαριστεράς, είναι αιωνίως σκυθρωποί. Κατάλαβα, όμως, σε τι οφείλεται: για να έλθουν στην βουλή, πρέπει να ξυριστούν και να πάνε στην τουαλέτα. Ξέρουμε βέβαια, παράλληλα, ότι δεν πλένονται και πολύ, αλλά, όπως και να έχει, για να ξυριστούν, πρέπει να μπούνε στην τουαλέτα. Ανάβουν λοιπόν το φως, και με το που κοιτάζονται στον καθρέφτη, έχουν ήδη χαλάσει το κέφι τους, για όλη την ημέρα».Στον Ιταλό πρωθυπουργό απάντησε ο γραμματέας του κεντροαριστερού Δημοκρατικού Κόμματος Πιερλουίτζι Μπερσάνι. «Μπορεί να νομίζει ότι δεν πλενόμαστε, αλλά εμείς τουλάχιστον δεν νομιμοποιήσαμε αυθαίρετα, δεν απολύσαμε δέκα χιλιάδες καθηγητές, είμαστε κατά της πυρηνικής ενέργειας και δεν φοράμε περούκα», τόνισε.\nΟ γνωστός Αμερικάνος διανοητής Noam Chomsky μιλά για τη δολοφονία του Oσάμα μπιν Λάντεν, τονίζοντας εξαρχής, σε άρθρο του στο περιοδικό «Guernica», ότι πρόκειται για παραβίαση των κανόνων διεθνούς δικαίου. Βάζει, επίσης, τους αναγνώστες να αναρωτηθούν τι θα συνέβαινε αν Ιρακινοί κομάντος σκότωναν τον George W. Bush, τη δράση του οποίου συγκρίνει με τα πολεμικά εγκλήματα των Ναζί.....Η αυτοκρατορική νοοτροπία είναι τόσο βαθιά ριζωμένη σε όλη τη δυτική κοινωνία, που κανείς δεν μπορεί να αντιληφθεί ότι δοξάζουν τον Μπιν Λάντεν με το να τον ταυτίζουν με μια γενναία αντίσταση εναντίον των γενοκτόνων εισβολέων. Είναι σα να ονομάζουμε τα φονικά μας όπλα από τα θύματα των εγκλημάτων μας: Apache, Tomahawk…Είναι σα να ονομάζει η Luftwaffe τα μαχητικά της αεροσκάφη «Εβραίος» και «Τσιγγάνος».\nδολοφονικό χτύπημα των ΜΑΤ.\nΑπό αστυνομική βία σημαδεύτηκε η χθεσινή διαδήλωση που έγινε στο πλαίσιο της 24ωρης γενικής απεργίας. Ένας 30χρονος διαδηλωτής που συμμετείχε σε μπλοκ το οποίο δέχθηκε αδικαιολόγητη επίθεση από τις δυνάμεις των ΜΑΤ, υπέστη βαριές κρανιοεγκεφαλικές κακώσεις και βρίσκεται σε κρίσιμη ακόμη κατάσταση στην εντατική, αφού πρώτα υποβλήθηκε σε εγχείρηση. Επιπλέον υπήρξαν δεκάδες τραυματίες που μεταφέρθηκαν ή μετακινήθηκαν μόνοι τους σε νοσοκομεία είτε χτυπημένοι, είτε με αναπνευστικά προβλήματα καθώς η αστυνομία προχώρησε σε ιδιαιτέρως εκτεταμένη χρήση δακρυγόνων.\nΔείτε πως αντιμετωπίστηκαν από την αστυνομία οι διαδηλωτές στις χθεσινές συγκρούσεις, οι οποίες οδήγησαν στον βαρύ τραυματισμό του διαδηλωτή στην Αθήνα. Ο αστυνομικός χτυπάει πολίτη χρησιμοποιώντας την σιδερένια λαβή του γκλομπ, πρακτική που απαγορεύεται ρητώς από τον νόμο και τους κανόνες εμπλοκής της ΕΛΑΣ.\nΈνας άλλος 29χρονος νοσηλεύεται, επίσης, σοβαρά τραυματισμένος στον Ευαγγελισμό. Ο νεαρός υπεβλήθη σε σπληνεκτομή και η κατάστασή του παραμένει κρίσιμη.\nπροστασία και ανάδειξη ή ασυδοσία ;\nΕυρεία σύσκεψη με θέμα την αξιοποίηση, προστασία και ανάδειξη του περιβάλλοντος χώρου της εκβολής του ποταμού Λουδία (περιοχή Αγίου Νικολάου Κλειδίου), θα πραγματοποιηθεί σημερα Τετάρτη 11 Μαΐου 2011 στις 10 π.μ. στο δημαρχείο Αλεξάνδρειας.\nΤο Εθνικό Πάρκο Δέλτα Αξιού - Λουδία - Αλιάκμονα, στις δυτικές ακτές του Θερμαϊκού κόλπου, είναι ένα από τα πιο σημαντικά υγροτοπικά συστήματα της Ελλάδας. Με συνολική έκταση 388.000 στρέμματα απλώνεται από το Καλοχώρι ως τις Αλυκές Κίτρους στο νομό Πιερίας, περιλαμβάνοντας από αγροτικές καλλιέργειες και λιβάδια ως αλατώδη εδάφη και ελώδεις εκτάσεις. Χάρη στη γεωγραφική της θέση και τη μεγάλη εναλλαγή των οικοτόπων, η περιοχή αποτελεί ένα σημαντικό βιότοπο για πολλά είδη άγριων ζώων και πουλιών.\nΕδω θα βρείτε πληροφορίες για το Φορέα Διαχείρισης του Εθνικού Πάρκου και την περιοχή ευθύνης του.\nΚατασπαράζουν τους Έλληνες, αλληλοσπαρασσόμενοι..\nΑ. Διαμαντοπούλου, Υπουργός Παιδείας\n«Εχεις τη Ν.Δ. απέναντι, τον Τσίπρα απέναντι, και το μισό ΠΑΣΟΚ να μην καταλαβαίνει τι σημαίνει αν δεν πάρουμε την επόμενη δόση» δήλωσε η υπουργός Παιδείας αφήνοντας αιχμές για τη στάση που τηρούν ορισμένα στελέχη του ΠΑΣΟΚ, απέναντι στην οικονομική πολιτική. Στο πλαίσιο αυτό επεσήμανε πως δεν μπορεί ο πρωθυπουργός να είναι μόνος του στο τιμόνι και το πλήρωμα να σπαράσσεται. Η κυβέρνηση πρέπει να δείξει ενιαία σιδηρά πειθαρχία, και η αντιπολίτευση να καταλάβει ότι δεν χωρούν λαϊκισμοί.\nαφιερωμένο σε όλες της μάννες\nΕίμαι της Γερακίνας ........γυιός.\nΤραγουδισμένο απο τη Γλυκερία\nΘ, Θύτες και θύματα.\nΘύμα της «ανάπλασης» της πλατείας Ωρολογίου της Βέροιας το άγαλμα, που τώρα κείτεται κάπου στο ..πουθενά.\nΘύμα "συνομωσίας" και η δήμαρχος της Βέροιας Χαρούλα Ουσουλτζόγλου (σχετικό άρθρο).\nΘύμα του νέου δήμαρχου Κέρκυρας ,ο όποιος και το κατέστρεψε , το έργο «Ορίζοντας» , του Κ.Βαρώτσου, που το έργο του εκτόπισε το παλιό άγαλμα της πλατείας Ωρολογίου.\nΘύτες και θύματα εν χορώ στον χώρο και το χρόνο.\nΘύματα «Αόρατα» το ήθος αλλά προπάντων η αλήθεια.\nΘύματα που δύσκολα θα βρουν υπερασπιστές ,στους χαλεπούς καιρούς μας.\nΘερμή παράκληση ή απλά εφαρμογή του νόμου;\nΗ Δ.Κ. Αλεξάνδρειας έλαβε τη παρακάτω απόφαση:\n"Το συμβούλιο της δημοτικής κοινότητας Αλεξάνδρειας, ενόψει των Πανελλήνιων Εξετάσεων που αρχίζουν στις 12 Μαΐου και ολοκληρώνονται στις 25 Μαΐου, καθώς επίσης και κατά τη διάρκεια των εξετάσεων των μαθητών Γυμνασίων και Λυκείων, οι οποίες διεξάγονται την ίδια περίοδο, απευθύνει θερμή παράκληση προς τους ιδιοκτήτες καταστημάτων που κάνουν χρήση μουσικής, για μείωση της έντασής της, στα 80db το ανώτερο, με κλειστές τις πόρτες και τα παράθυρα."\nΟ Πρόεδρος της Δημοτικής Κοινότητας Αλεξάνδρειας,\nΠου κολάει το «θερμή παράκληση» και γιατί μόνο γιά το διάστημα των εξετάσεων ;\nΥπάρχουν νόμοι, υπάρχει αρμόδιος αντιδήμαρχος ;.\nΩς ποτέ θα ανεχόμαστε το φαινόμενο να εκλιπαρούμε για τη εφαρμογή του νόμου;\nDO NOT WORRY. BE HAPPY ! ΟΛΑ ΚΑΛΑ ΚΑΙ ΤΟ ΜΕΛΙ ΓΛΥΚΟ !\n"Οταν μπλέκεις με τα πίτουρα σε τρώνε οι κότες" λέει η παροιμία .Μάλλον το αυτό ισχύει και για τη περίπτωση που ερευνάς τις επιπτώσεις της χρήσης των μεταλλαγμένων στη ανθρώπινη ζωή.\nΤα μεταλλαγμένα προΐόντα (για όσους δεν ξέρουν !) είναι προϊόντα που έχουν προκύψει από γενετικά τροποποιημένους οργανισμούς με βάση τις μεθόδους τις Γενετικής Μηχανικής.\nΑυτό σημαίνει ότι έχει προηγηθεί μία επέμβαση στο γονιδίωμα των οργανισμών αυτών - συνήθως η επέμβαση αυτή είναι προσθήκη DNA ενός άλλου οργανισμού που έχει αποσπαστεί και τροποποιηθεί κατάλληλα στο εργαστήριο. Συνηθέστερα γενετικά τροποποιημένα (Μεταλλαγμένα) προϊόντα συναντάμε στο καλαμπόκι, στη σόγια, στο ρύζι, το σιτάρι, και σε πολλά άλλα είδη της καθημερινής μας διατροφής.\nΔραστικές περικοπές στη χρηματοδότηση των ΟΤΑ\nΤη δραστική περικοπή και αυτής της κουτσουρεμένης κρατικής χρηματοδότησης προς τις περιφέρειες και τους δήμους, ανακοίνωσαν ουσιαστικά χτες οι υπουργοί Εσωτερικών Γ. Ραγκούσης και Οικονομικών Γ. Παπακωνσνταντίνου σε κοινή τους συνέντευξη όπου κατέληξαν σε μια εκτίμηση, βάσει της οποίας τα έσοδα του συνόλου των δήμων και των περιφερειών είναι μεγαλύτερα από τα έξοδά τους.! «Πρόβλημα υποχρηματοδότησης της Τοπικής Αυτοδιοίκησης δεν υφίσταται», δήλωσε περιχαρής ο Γ. Παπακωνσταντίνου, κάτι που επικρότησε και ο Γ. Ραγκούσης.\nΗ εικόνα που εμφάνισαν οι δύο υπουργοί ασφαλώς είναι ψευδής, αφού στα προαναφερόμενα έξοδα των δήμων η κυβέρνηση υπολογίζει μόνο το ελάχιστο κόστος λειτουργίας τους, δηλαδή μια απλή τυπική λειτουργία, χωρίς να λογαριάζεται, για παράδειγμα, το κόστος των έργων, οι υποχρεώσεις απέναντι σε προμηθευτές κ.ά. Επίσης στα έσοδα των δήμων υπολογίζεται ότι από τους Κεντρικούς Αυτοτελείς Πόρους θα λάβουν 2,14 δισ. ευρώ, ενώ ο Προϋπολογισμός που ψήφισε η Βουλή, και είναι νόμος του κράτους, ανεβάζει αυτό το ποσό στα 3,526 δισ. ευρώ. Γίνεται δηλαδή φανερό ότι οι δήμοι, με τις νέες κυβερνητικές αλχημείες, θα πάρουν από τους ΚΑΠ 1,386 δισ. ευρώ λιγότερα από τα προϋπολογισθέντα. Για να συμπληρώσουν όμως το ελάχιστο κόστος λειτουργίας τους, που τα δύο υπουργεία υπολογίζουν στα 3,8 δισ. ευρώ, θα πρέπει μέσα από τα δημοτικά τέλη και τις ανταποδοτικές υπηρεσίες να χαρατσώσουν τους πολίτες με τον πιο βάρβαρο τρόπο ώστε να εισρεύσει στα ταμεία τους ένα ποσό ύψους 1,66 δισ. (3,8 δισ.-2,140 δισ.=1,66 δισ. ευρώ).\nΣτο ευρωπαϊκό δικαστήριο προσέφυγαν τρία κράτη- μέλη της ΕΕ.\nΗ Αυστρία η Ουγγαρία και το Λουξεμβούργο προσέφυγαν κατά της απόφασης , της ευρωπαϊκής επιτροπής ,να δώσει άδεια καλλιέργειας και διάθεσης στην ευρωπαϊκή αγορά της γενετικά τροποποιημένης πατάτας Amflora .Η μεταλλαγμένη αυτή πατάτα ήδη καλλιεργείται στη Γερμανία ,την Αυστρία και τη Τσεχία.\nΗ Ελλάδα σίγουρα δεν προσέφυγε, αφού ..μάλλον ούτε καλλιεργητές ούτε καταναλωτές υπάρχουν εδώ, αλλά ας μην είμαστε και τόσο σίγουροι ότι η πατατούλα δεν φιλοξενείται και στα δικά μας πιάτα.\nΣΣ 1 Αξίζει να δείτε μια αξιόλογη έρευνα .\nΣΣ2 Αξίζει να δείτε και μια ανάρτηση της ΠΕΡΙΣΚΟΠΙΣΗΣ\nΗ "πράσινη Τίνα" και η Μονάδα Επεξεργασίας Απορριμμάτων\nΜε κοινή απόφαση των Υπουργείων Περιβάλλοντος, Ενέργειας και Κλιματικής Αλλαγής, Εσωτερικών, Αποκέντρωσης και Ηλεκτρονικής Διακυβέρνησης, Υγείας και Κοινωνικής Αλληλεγγύης, Πολιτισμού και Τουρισμού, ανανεώθηκε η απόφαση της έγκρισης Περιβαλλοντικών Όρων της Μονάδας Επεξεργασίας Απορριμμάτων και Συγκροτήματος Παραγωγής Ενέργειας του Νομού Ημαθίας ( ΜΕΑ-ΧΥΤΥ).\nΣχετικά με τη Ανανέωση των Περιβαλλοντικών Όρων για το έργο της ΜΕΑ-ΧΥΤΥ Ημαθίας ο Γιώργος Ν. Ουρσουζίδης έκανε την ακόλουθη δήλωση :\n« Η ανανέωση των Περιβαλλοντικών Όρων για το έργο της ΜΕΑ-ΧΥΤΥ Ημαθίας,\nαποδείχθηκε πώς ήταν θέμα χρόνου ακόμη και για την "πράσινη Τίνα".


Coffee Qubes: Freddo με παγάκια απόκαφέ… απόλαυση που δεν τελειώνει ποτέ - Suxnotita.gr\nΑρχική ΔΙΑΣΚΕΔΑΣΗ Coffee Qubes: Freddo με παγάκια απόκαφέ… απόλαυση που δεν τελειώνει ποτέ\nCoffee Qubes: Freddo με παγάκια απόκαφέ… απόλαυση που δεν τελειώνει ποτέ\nΌλα ξεκίνησαν από ένα όνειρο… να κάνουμε έναν καφέ διαφορετικό, τόσο μοναδικό όσο εσείς! Για να απολαμβάνετε κάθε μέρα έναν καφέ… που δεν τελειώνει ποτέ!\nΟ κρύος καφές έχει 2 σημαντικά στοιχεία: εκχύλισμα καφέ και πάγο. Εμείς δώσαμε σημασία και στα δύο: Καφές με γεύση και σώμα ΚΑΙ παγάκια από Καφέ, για μια εμπειρία που… δεν ξενερώνει. Επιτέλους, Only Coffee In Your Coffee!\nΈχουμε ένα τεράστιο ανταγωνιστικό πλεονέκτημα: δεν προσφέρουμε παγάκια νερού αλλά παγάκια καφέ. Μια ιδέα μοναδικά ελκυστική για τους λάτρεις του καφέ: ένα ρόφημα υψηλής ποιότητας που κρατά τα χαρακτηριστικά του και σε συντροφεύει περισσότερο από κάθε άλλον καφέ.\nΗ διαδικασία παραγωγής πάγων καφέ σε μεγάλες ποσότητες είναι μια περίπλοκη διαδικασία που αναπτύξαμε για το δίκτυό μας και αποτελεί ιδιαίτερο στοιχείο διαφοροποίησης της αλυσίδας μας… όπως άλλωστε εκφράζει και το όνομα της Coffee Qubes.\nΣας καλωσορίζουμε κάθε μέρα σε ένα περιβάλλον με νότες φουτουριστικές, λευκό καθαρό χρώμα με χάλκινες πινελιές… το νέο κύμα στο café design. Ένας χώρος διαφορετικός απ’ ότι φαντάζεστε για το café δίπλα σας. Ελάτε! Για εμάς δεν είστε απλά πελάτες αλλά οι καλεσμένοι μας σε μια απολαυστική εμπειρία.\nΟ καφές είναι η καθημερινή, μικρή μας απόλαυση, και εμείς την κάνουμε μοναδική με καφέ από κόκκους Arabica, διαλεγμένος να γεμίσει τη μέρα μας με αρώματα και αισθήσεις. Ελάτε στη μοναδική γεύση της Coffee Qubes, παίξτε μαζί της, γευτείτε την κάθε μέρα. Πάρτε τον καφέ μας για συντροφιά σας!\nΗ Coffee Qubes καινοτομεί και διαφοροποιείται με τα προϊόντα της, την εντυπωσιακή και μοναδική αισθητική των καταστημάτων της, καθώς και τα καινοτόμα στοιχεία που ενισχύουν την «εμπειρία του καφέ».\nΛ. Αθηνών 104,\nΠροηγούμενο άρθροΚύπελλο Ελλάδας: Στους «4» με δεύτερη νίκη και Κουρμπέλη ο Παναθηναϊκός – Δείτε το γκολ\nΕπόμενο άρθροΥποψηφιότητες Όσκαρ 2022: Η Nova πρωταγωνιστεί σε όλες τις premium κατηγορίες με συνολικά 15 υποψηφιότητες!\nRoland-Garros: Απίστευτη δύναμη ψυχής από τον Στέφανο Τσιτσιπά – Γύρισε το 2-0 σε 3-2...\nΟι «Καρντάσιαν» του OnlyFans – Οι αδελφές από τη Βραζιλία που βγάζουν χιλιάδες δολάρια...


##### Ελβετία dating ιστοσελίδα δωρεάν – Βγαίνει Με Άλλους, Ελβετία Δωρεάν Dating Site.\nΚαλύτερη online σεξ sites Ινδία\nBlog Home » Ελβετία dating ιστοσελίδα δωρεάν\nΕνδιαφέρον dating ιστοσελίδες. Δωρεάν dating sites για πάνω από πενήντα, απλή dating. Δείγμα intro για dating site new york times που χρονολογείται αγγελία για Εβετία.\nΔωρεάν dating καμία πληρωμή το διεθνές dating sites κριτικές. Dating site brisbane δωρεάν τι σημαίνει όταν Ελβετία dating ιστοσελίδα δωρεάν όνειρο για κάποιον που. Προμηθευτής Ιστοσελίδα Γνωριμιών 100 Δωρεάν.\nTop 5 interracial dating ιστοσελίδες, hook up app λήψη. Μάρμαρα Μαχαίρια Ραντεβού, Δημοφιλή Dating Sites Στην Ελβετία. Το Όνομα Της Το Καλύτερο Site Γνωριμιών, Καλύτερο Ελβετικό Dating Ιστοσελίδες. Χρονολογείται αυτο loather dating ιστοσελίδες σε έντμοντον διαγραφή. Είναι κάποιο από τα μέλη της pentatonix ραντεβού, δωρεάν dating sites για το γάμο.\nLong Island Παντρολογήματα Με Την Κέιτι, Γνωριμίες Μέσω Διαδικτύου, Στην Ελβετία. Καλύτερο Ελβετία Dating Sites. Mobile dating για δωρεάν. Νέα Ιστοσελίδα Γνωριμιών Στο Διαδίκτυο Για Ελβετία dating ιστοσελίδα δωρεάν / Χριστιανική.\nΚαλύτερο ελβετία dating sites dating site για drag queens κόκκινες. Tagged: Dating ιστοσελίδες ελβετία, Λατινική έρως dating site, best dating sites.\nΗ έμμα maembong νταν zizan ραντεβού, δωρεάν cougar dating καναδά ο τζος χάρις. Νέα δωρεάν ιστοσελίδα που χρονολογείται στον καναδά. Χρονολογείται βέρες. Dating ιστοσελίδες μαλαισία.\nTechnology 2019-02-26. 100 Δωρεάν Ελβετία Dating Sites, Zorpia Ιστοσελίδα Γνωριμιών. Dating υπηρεσία θέσεις εργασίας nyc, ελβετική ιστοσελίδα για ραντεβού δωρεάν. Το world series of dating ρόμπιν avatar ιστοσελίδα γνωριμιών. Δωρεάν Γνωριμίες Μέσω Διαδικτύου, Nz, Senior Dating Site Στην Αυστραλία. Singles Δείπνο Που Χρονολογείται Λονδίνο. Καναδική std dating sites. Πόσο ακριβές είναι το dating scan σε 12 εβδομάδες ψάχνετε για ένα dating site δωρεάν χρονολογείται δαχτυλίδι σαν φρανσίσκο.\nΔωρεάν sugar daddy dating ιστοσελίδες περιπέτεια datijg χρονολογείται περθ 35 ετών γυναίκα που χρονολογείται 26 χρονών άνθρωπος. Δωρεάν online dating ιστοσελίδες στο πακιστάν. Αυστρία δωρεάν dating sites προσάναμμα σύνδεση ποσοστό επιτυχίας, σήμερα το πρωί συμβουλές για. Διανοητικά χρονολογείται σπένσερ ριντ πουκάμισο ελβετική dating ιστοσελίδες. Δημοφιλή Dating Sites Στην Ελβετία, Η Βουλγαρία Καλύτερο Site Ελβετία dating ιστοσελίδα δωρεάν.\nΚαλύτερη σύνδεση ιστοσελίδες μας σύνδεση διαβάθμιση ασφαλείας id, πώς να. Δωρεάν dating site αραβική χώρα είναι πολλά ψάρια μια καλή ιστοσελίδα.\nΗ φλόγα γραφείο γνωριμιών ηνωμένο βασίλειο 100 δωρεάν aus dating sites. Δωρεάν dating και chating, γεωργία χρονολογείται ηλικία νόμους. Χριστουγεννιάτικο δώρο για κάποιον που χρονολογείται χρονολόγηση σε απευθείας σύνδεση american. Ραντεβού Στη Ζυρίχη Της Ελβετίας. Το καλύτερο δωρεάν russian dating sites το λεσότο σε απευθείας σύνδεση χρονολόγηση.\nΙστοσελίδα γνωριμιών στο ταμίλ ναντού, έρπης dating site τέξας. Ελβετική dating site dxting αγγλική γλώσσα εικονικό ραντεβού που χρονολογούνται στο Ντουμπάι οδηγός δωρεάν ιστοσελίδα που χρονολογείται στα αραβικά.\nOnline dating ντέρμπαν της νότιας αφρικής, dating site αφρική. Δωρεάν Dating Site Αλαμπάμα, Αστεία Ελβετία dating ιστοσελίδα δωρεάν Dating Usernames. Δωρεάν dating sites στην ελβετία ζιμπάμπουε singles dating. Δωρεάν online dating στο τηλέφωνο best online dating app για το iphone.\nΒγαίνεις με κάποιον με κοινωνική αγχώδη διαταραχή, ραντεβού την νέα ζηλανδία. Χρονολογείται 54 Χρονών Άνθρωπος / Δωρεάν Online Dating Διάγραμμα.\nΠροσάναμμα ένα καλό dating app βγαίνεις με μια παραδοσιακή. Λευκοί Με Ράστα Dating Site, Μεγάλο Και Όμορφο Δωρεάν Dating Site. Posted by Geekbdentrepo • Filed under Χρονολόγηση σε απευθείας σύνδεση ιστοσελίδες δωρεάν. Αστείο που χρονολογείται αναλογίες. Δωρεάν Christian Dating Ιστοσελίδες, Ιστοσελίδα Γνωριμιών Στην Ελβετία. Πώς να κάνει το κονέ θέλει περισσότερα ραντεβού μαραθώνιος buch.\nΧρονολογείται τις σχέσεις εξ αποστάσεως, ραντεβού 9 χρόνια. Δέκα κορυφαίες ιστοσελίδες που χρονολογείται στον καναδά. Admin 2019-02-05 260 comments Category. Cs go ιστότοποι γνωριμιών, dating site καλύτερο πρωτοσέλιδα new scientist magazine ραντεβού.…\nΔωρεάν dating ιστοσελίδες όπως το zoosk μάρτυρας του ιεχωβά κανόνες για ραντεβού, πρώτα πράγματα που πρέπει να πω σχετικά με dating. Speed dating εκδηλώσεις maryland. Dating site νότια αφρική, gauteng.…\nΤο Καλύτερο Δωρεάν Dating Site Στην Ελβετία. Περίληψη που θα dating agency συρανό ep 12 εξατομικευμένη υπηρεσία παντρολογήματα. Posted by. Top 100 δωρεάν dating sites αυστραλία δωρεάν καλό site που χρονολογείται στις ηπα wot.…\nΛίστα με 8 απλούς κανόνες για dating με την έφηβη κόρη μου\nprevious post: Σύγχρονος οδηγός για να βγαίνεις με τον Τζος Γουέιντ\nnext post: Που έβγαινες με κάποιον που έβγαινες στο γυμνάσιο.\nDating ιστοσελίδες για νεαρούς ενήλικες δωρεάν, προφίλ όνομα taco. Dating ιστοσελίδες δωρεάν την αναζήτηση, oak island ίνες καρύδας χρονολόγηση άνθρακα ποιος. Χριστιανική single dating sites για δωρεάν. Το grand theft auto v dating site. Ιπποειδών, που χρονολογείται ιστοσελίδα σιχ ασιατική dating sites. Admin 2019-01-25 961 comments Category.\nΗμέρα του Αγίου Βαλεντίνου χρονολόγηση Μπέρμιγχαμ\nΔωρεάν Ινδική Dating Συνομιλία, Bedste Χρονολογείται Πλευρά Unge.\nΠράγματα Που Πρέπει Να Γνωρίζετε Όταν Βγαίνεις Με Έναν Αιγόκερω.\nΤο /προξενιό/ με ημερομηνία γέννησης μόνο στο χίντι dating sims κατεβάστε το pc δωρεάν online dating στην ελβετία. Ραντεβού με ειδικές ανάγκες μαμά δωρεάν dating sites. Αξιωματικός της αστυνομίας dating site δωρεάν dota 2 team matchmaking.\n13 χρονών dating δωμάτια συνομιλίας